title: Krisztián Pars

text: Ennen Berliinin MM-kilpailuja 2009 Parsilla oli 18 kilpailun pituinen voittoputki ja hän oli heittänyt kauden kärkituloksen 81,43 m, mutta Berliinissä hän jäi neljänneksi tuloksella 77,45 m. Hän sai pronssia Barcelonan EM-kilpailuissa 2010 tuloksella 79,06. Daegun MM-kilpailuissa 2011 hän sai hopeaa tuloksella 81,18. Pars voitti kultaa Helsingin EM-kilpailuissa 2012 tuloksella 79,72. Lontoon olympialaisissa hän voitti kultaa kolmannen kierroksen heitollaan 80,59. Moskovan MM-kilpailuissa 2013 hän sai hopeaa tuloksella 80,30. Zürichin EM-kisoissa 2014 hän voitti kultaa uudella ennätyksellään ja maailman kauden kärkituloksella 82,96. Pekingin MM-kilpailuissa 2015 hän sijoittui neljänneksi ja Rio de Janeiron olympialaisissa 2016 seitsemänneksi. Hän karsiutui loppukilpailusta Lontoon MM-kilpailuissa 2017.


title: Krisztián Pars

text: Pars on sijoittunut toiseksi vuosina ja ja kolmanneksi vuosina , ja . Hän voitti maanosien cupin 2014.


title: Krisztián Pars

text: Pars antoi tammikuussa 2018 positiivisen dopingnäytteen ja sai 1,5 vuoden kilpailukiellon ajalle 13.1.2018–12.7.2019.


title: Krisztián Pars

text: Lähteet: IAAF, Tilastopaja


Oikea valinta: Juice – 14 parasta puolta on vuonna 1981 julkaistu Juice Leskisen kokoelmalevy.


title: Parhaat (Juice Leskinen 1982)

text: Parhaat on vuonna 1982 julkaistu Juice Leskisen kokoelmalevy.


title: John Caird

text: John Caird (15. joulukuuta 1820 Greenock, Skotlanti – 30. heinäkuuta 1898) oli skotlantilainen teologi. Hän opiskeli Glasgow'n yliopistossa ja toimi Skotlannin kirkon palveluksessa. Hänestä tuli tunnettu saarnaaja. Erityisesti hän sai mainetta koko protestanttisessa maailmassa saarnallaan "Religion in Common Life", jonka hän piti kuningatar Viktorian läsnä ollessa 14. lokakuuta 1855.


title: John Caird

text: Cairdista tuli vuonna 1862 Glasgow'n yliopiston teologian professori ja vuonna 1873 yliopiston rehtori.


title: John Caird

text: John Caird oli filosofi Edward Cairdin vanhempi veli. Kummatkin kuuluivat uushegeliläisiin brittiläisiin idealisteihin.


title: Kokoelma (Juice Leskinen)

text: Kokoelma on vuonna 1982 julkaistu Juice Leskisen kokoelmalevy.


title: Matka Suomeen

text: Matka Suomeen on vuonna 1984 julkaistu Juice Leskisen kokoelmalevy.


title: Masters (Leskinen)

text: Masters on vuonna 1986 julkaistu Juice Leskisen kokoelmalevy. Levyn kuusi englanninkielistä Juice Leskisen säveltämää ja sanoittamaa kappaletta julkaistiin alun perin Juice Leskinen Grand Slam-yhtyeen vuonna 1983 ilmestyneellä "Deep Sea Diver" -minialbumilla.


title: Parhaat (Juice Leskinen 1986)

text: Parhaat on vuonna 1986 julkaistu Juice Leskisen kokoelmalevy.


title: Slam

text: Slam on vuonna 1987 julkaistu Juice Leskisen kokoelmalevy. LP- ja CD-versioiden sisältö poikkeaa toisistaan.


title: Lauluja rakastamisen vaikeudesta (Juice Leskinen 1988)

text: Lauluja rakastamisen vaikeudesta on vuonna 1988 julkaistu Juice Leskisen kokoelmalevy.


title: Extra (Juice Leskinen)

text: Extra on vuonna 1989 julkaistu Juice Leskisen kokoelmalevy.


title: Marokko olympialaisissa

text: Marokko osallistui olympialaisiin ensimmäisen kerran Rooman 1960 kesäolympialaisissa, joissa se saavutti myös ensimmäisen olympiamitalinsa. Ensimmäiset olympiavoittonsa maa sai Los Angelesin 1984 kesäolympialaisissa. Talviolympialaisiin se osallistunui ensimmäistä kertaa vuonna 1968.


title: Marokko olympialaisissa

text: Marokon menestyksekkäin urheilumuoto olympialaisissa on yleisurheilu, missä se on menestynein 10 000 metrin, 5 000 metrin, 1 500 metrin ja 800 metrin juoksumatkoilla. Yleisurheilun lisäksi maa on saavuttanut olympiamitaleita nyrkkeilyssä.


title: Valitut teokset (Juice Leskinen)

text: Valitut teokset on vuonna 1993 julkaistu Juice Leskisen kokoelmalevy.


title: Valitut teokset (Juice Leskinen)

text: Marilyn - Jyrki boy - Einarin polkupyörä - Syksyn sävel - Viidestoista yö - Anne ja Jacques - Isadora Duncan - Paperitähdet - Minä (sunnuntailapsi) - Musta aurinko nousee - Per Vers, runoilija - Mussolini perusdiini - Osapäivänatsi - Mimosan hipiä - Snadisti sadisti - Se oli jautaa - Erkki twistaa - Boogieteorian alkeet - Rock'n roll'n blues's jazz - Aamu alkaa A:lla - Mies joka rakastaa itseään - Ei elämästä selviä hengissä - Midas - I love you - Myrkytyksen oireet - Kaksoiselämää - Skorpioni nainen - Luonas kai olla saan - Rakkauden ammattilainen - Ollaan ihmisiksi - Sinä (yönä lähtivät jäät) - Pyhä toimitus - Dokumentti - 3:30 - Graniitti hikoilee - Syys - Puhelinpylvään henkinen elämä - Rakastellaan - Sietämätön mies - Daisarit - Juankoski, here I come - Iisalmen diskossa - Kuopio tanssii ja soi - Ilomantsi - Lahti - Hauho - Espooseen - Yölento - (We want) Lasse Vehviläinen - Haetarirock - Mitä minä Egyptissä teen - Erggae reggae - Norjalainen villapaita - Eesti (On my mind) - Labradorinnoutajan vapaapäivä - Että mitenkä - Tanssimaa - Viimeinen kylähullu - Radioaktiivisten marssi - Siniristiloppumme


title: 12 alkuperäistä

text: 12 alkuperäistä on vuonna 1993 julkaistu Juice Leskisen kokoelmalevy.


title: Suomen parhaat (Juice Leskinen)

text: Suomen parhaat on vuonna 1994 julkaistu Juice Leskisen kokoelmalevy.


title: Lauluja rakastamisen vaikeudesta (Juice Leskinen 1994)

text: Lauluja rakastamisen vaikeudesta on vuonna 1994 julkaistu Juice Leskisen kokoelmalevy.


title: Ruonansuu & Petelius Co.

text: Ruonansuu & Petelius Co. oli vuonna 1997 esitetty 15-osainen Jope Ruonansuun ja Pirkka-Pekka Peteliuksen sketsiohjelma. Ohjelman tuotti Pirkka-Pekka Peteliuksen Pee Pee Visio. Peteliuksen ja Ruonansuun lisäksi sarjassa esiintyivät myös Janne Reinikainen ja Haije Sundqvist. Sarjan tunnusmusiikkina oli Johnny Liebkindin esittämä kappale "Hyvin menee kuitenkin".Sarjan sketsejä on julkaistu Neurohömppä-nimisessä DVD-julkaisussa, joka sisältää lisäksi televisiosarjojen Neurovisio ja Hömppäveikot parhaita paloja.


title: Algeria olympialaisissa

text: Algeria osallistui olympialaisiin ensimmäisen kerran Tokion 1964 kesäolympialaisissa. Siitä lähtien se on osallistunut kaikkiin kesäolympialaisiin lukuun ottamatta Montréalin 1976 olympialaisia, joita se usean muun Afrikan maan tavoin boikotoi. Ensimmäiset olympiamitalinsa maa sai Los Angelesin 1984 kesäolympialaisissa ja ensimmäisen olympiavoittonsa Barcelonan 1992 kisoissa. Talviolympialaisiin se osallistui ensimmäistä kertaa Albertvillessä 1992.


title: Algeria olympialaisissa

text: Algeria on saavuttanut olympiamitaleja kolmessa eri urheilumuodossa; yleisurheilussa, nyrkkeilyssä ja judossa. Maan ensimmäinen olympiavoittaja oli naisten 1 500 metrin juoksun Barcelonan 1992 kisoissa voittanut Hassiba Boulmerka, joka on myöhemmin toiminut Kansainvälisen olympiakomitean urheilijajäsenenä. Maan muut olympiavoittajat ovat nyrkkeilijä Hocine Soltani sekä 1500 metrin juoksijat Noureddine Morceli, Nouria Mérah-Benida ja Taoufik Makhloufi.


title: Viihdeohjelma Tukholma

text: Viihdeohjelma Tukholma oli kevättalvella 1993 esitetty Pirkka-Pekka Peteliuksen ja Mikko Kivisen viihdeohjelma. Ohjelmaa esitettiin MTV3-kanavalla lauantai-illoissa ja sen ohjasi Hannu Seikkula.


title: Viihdeohjelma Tukholma

text: Viihdeohjelma Tukholma perustui sketseihin ja niissä esiintyviin eri hahmoihin. Samoja hahmoja esiintyi myös Peteliuksen ja Kivisen myöhemmässä ohjelmassa "Salli mun nauraa". Joitain Peteliuksen hahmoja esiintyi jo aiemmin "Pulttibois"- ja "Manitbois"-sarjoissa. Ohjelman alkupään jaksoissa oli Peteliuksen ja Kivisen alkujuonnot ja lisäksi ohjelma oli tekstitetty ruotsiksi."Keijo Kirkuja" (esittää Petelius) on mieshenkilö, joka saa hysteerisiä naurunkohtauksia eri tilanteissa kuten esim. valokuvaamossa, kirjastossa ja työvoimatoimistossa.


title: Viihdeohjelma Tukholma

text: "Paha portsari" (esittäjänä Mikko Kivinen) on kovaotteinen ravintolan ovimies, joka sketsien alussa kertoilee harrastuksistaan, joihin kuuluvat mm. runojen kirjoitus ja näytteleminen. Ravintolan asiakkaita (esittää Petelius) ovat mm. humalainen mies, jota portsari ei päästä ulos vaan käskee mennä takaisin ravintolaan, portsarin tuntema mieshenkilö jota tämä keskustelun ohessa hakkaa kumipampulla sekä herrasmies, jota portsari herjaa äänekkäästi mm. "runkkariksi".


title: Viihdeohjelma Tukholma

text: "Herra 47", epätoivoinen naistenmies, on Peteliuksen jo Pulttibois- ja Manitbois-ohjelmista tuttu hahmo. Tässä ohjelmassa hänellä on osio "Cafe Herra 47", jossa on vieraana julkisuudenhenkilöitä (esittää Kivinen).


title: Viihdeohjelma Tukholma

text: "Cafe Haparanda" on ruotsalainen talk show, jossa juontajina vuorottelevat Hans Kompis (Kivinen) ja Mark Per Liter (Petelius). Vieraina ovat suomalaiset julkisuudenhenkilöt ja taiteilijat (esim. Kivisen esittämä Vesa-Matti Loiri ja Peteliuksen esittämä Eeki Mantere).


title: Viihdeohjelma Tukholma

text: "Firman juhlat"-sketsissä toimitusjohtaja (Kivinen) on pitävinään puhetta suuren lounaspöydän ääressä runsaslukuiselle henkilöstölle. Paikalla ei kuitenkaan ole kuin firman varastotyöntekijä (Petelius) jonka toimitusjohtaja sketsin lopussa panee siivoamaan paikkoja kulujen minimoimiseksi.


title: Viihdeohjelma Tukholma

text: "Yölinjalla" on parodia Pekka Saurin Yölinja-ohjelmasta, johon ihmiset soittivat kysyäkseen neuvoa henkilökohtaisiin ongelmiinsa. Sketseissä Pekka Sauri (esittää Petelius) auttaa soittajaa (Kivinen) jonka ongelmia ovat mm. asunto, jossa ei ole ikkunoita ja epäonnistunut kauppareissu, jossa soittaja on ostanut piimäpurkin maitopurkin sijaan.


title: Viihdeohjelma Tukholma

text: "Arvopoika Aaltopahvi" (parodia Arvo Aallosta ja Arvo Poika Tuomisesta, esittää Petelius) on vannoutunut kommunisti.


title: Viihdeohjelma Tukholma

text: "Pellet" on kuvaus kahdesta pelleä esittävästä näyttelijästä, jotka esityksen jälkeen takahuoneessa pohtivat maailmanmenoa.


title: Viihdeohjelma Tukholma

text: Peteliuksen esittämä sketsihahmo "Werneri Kanaviilokki" yrittää tehdä "mahdottomia" tekoja, kuten kuunnella Pave Maijasen esittämää "Yamma Yamma" -euroviisukappaletta sekä katsoa Anna-Kaisa Hermusen alastonkuvaa kahdeksan sekunnin ajan. Kanaviilokki epäonnistuu kuitenkin aina yrityksissään ja saa paniikkikohtauksen.


title: Viihdeohjelma Tukholma

text: "Ilmiantaja" on kuvitteellinen televisio-ohjelma, johon saa ilmiantaa ihmisten rikoksia. Sketsi alkaa sanoilla "käräyttäkää naapurinne, paljastakaa partnerinne".


title: Viihdeohjelma Tukholma

text: "Tänä iltana tästä" on keskusteluohjelma, jossa juontajan (Petelius) vieraana on "tunnistamattomana" pysyttelevä henkilö (Kivinen), jolla on ollut menneisyydessään ongelmia, esimerkkeinä "entinen turkulainen" ja "entinen hiihtäjä".


title: Viihdeohjelma Tukholma

text: "Pyylät"-sketsi kertoo veljespari Mauri ja Niko Pyylän arjesta.


title: Viihdeohjelma Tukholma

text: "Pera" (esittää Petelius) on sekava mieshenkilö joka ravintolassa menee kertomaan hänelle tapahtuneita asioita asiakkaalle (esittää Kivinen). Kertomuksessa mies toistaa usein sanoja "mä repesin" kunnes asiakas käskee karjaisemalla tämän olemaan hiljaa.


title: Viihdeohjelma Tukholma

text: "Väärässä paikassa väärään aikaan"-sketsissä kaksi toisilleen tuntematonta ihmistä joutuvat jostain syystä heille kuulumattomiin paikkoihin (esim. lentokoneen ohjaamo, ydinvoimalan kontrollihuone ym.) aiheuttaen katastrofiin päättyvän tilanteen.


title: Viihdeohjelma Tukholma

text: Pantomiimi-tietokilpailussa "Kylmä Rinki" toinen kilpailijoista (Petelius) yrittää esittää parilleen (Kivinen) suhteellisen helppoa hahmoa tai asiaa (esim. koira), jonka parilla pitää yrittää arvata tietyn ajan sisään. Yleensä kilpailijat epäonnistuvat tehtävässä.


title: Viihdeohjelma Tukholma

text: "1918" kertoo sisällissodan ajan Suomesta ja kahdesta eri aatteen omaavasta veljeksestä, valkoisiin kuuluvasta porvarista (Kivinen) ja punakaartiin kuuluvasta kapinallisesta (Petelius), jotka kohtaavat toisensa vuosien jälkeen.


title: Viihdeohjelma Tukholma

text: "Munkit" tapaavat toisensa luostarin käytävillä ja yrittävät löytää täynnä olevista kalentereistaan sopivaa tapaamisaikaa ja paikkaa.


title: Viihdeohjelma Tukholma

text: "Mormoonit" ovat Salt Lake Citystä tulleet veljekset Jim (Petelius) ja Bill (Kivinen), jotka tarjoavat kerrostaloasukkaalle erilaisia keinoja lohdutukseen erilaisten seksilelujen muodossa.


title: Viihdeohjelma Tukholma

text: "Tulli"-sketsissä epämääräisen oloinen matkustaja (Kivinen) yrittää salakuljettaa tullin läpi kiellettyjä artikkeleita (aseet, huumeet, prostituoitu). Tullivirkailija (Petelius) käskee miehen sivuhuoneeseen, jossa matkustaja mitä ihmeellisimmillä selityksillä onnistuu huijaamaan hyväuskoista virkailijaa.


title: Viihdeohjelma Tukholma

text: "Lääkäri ja potilas"-sketsissä lääkäri Mäki-Koivisto (Kivinen) lukee epikriisiä vakavia vammoja saaneelle potilaalle (Petelius). Lopuksi lääkäri lohduttaa potilasta ironisin keinoin, esimerkiksi kertoen kätensä katkaisseelle potilaalle sairaalassa olevan flipperin, räjähtäen tämän jälkeen nauramaan.


title: Viihdeohjelma Tukholma

text: "Jarna Kuiva" on Peteliuksen Yömyöhä-radiohupailuista tuttu ongelmanuori, jonka vakiohokema on "se on kyllä hyvä tuo...!".


title: Viihdeohjelma Tukholma

text: Kulttuuritoimittaja "Eila-Pertti Sostakowicz" (Petelius) ja tanssija "George Pörsti" (Kivinen) esittävät poikkitaiteellisia performansseja eri paikoissa, kuten metrossa tai kerrostalon rappukäytävässä.


title: Viihdeohjelma Tukholma

text: "James Potkukelkka" eli "apuva"-mies on Peteliuksen tunnettu hahmo Pulttibois- ja Manitbois-sarjoista.


title: Viihdeohjelma Tukholma

text: "Mainosmiehet" tekevät mainoksia alkeellisilla tavoilla ja välineillä.


title: Viihdeohjelma Tukholma

text: "Protestoija" (Petelius) on mies, joka toimii täysin tarkoituksenvastaisesti eri tilanteissa ja kertoo ihmettelijälle (Kivinen) protestoivansa pienen, hiljaisen miehen puolesta.


title: Viihdeohjelma Tukholma

text: "Kirjallisuusnurkassa" toimittajat esittelevät vuorotellen eri kirjailijoiden teoksia toisen kompuroidessa ympäri studiota kirjapinojen kanssa.


title: Viihdeohjelma Tukholma

text: "Cafe Jeltsin" on Venäjän presidentti Boris Jeltsinin (esittää Kivinen) juontama show, jossa vieraana on mm. Jeltsinin neuvonantaja James Potkukelkka.


title: Deadache

text: Deadache on suomalaisen hard rock ja heavy metal -yhtye Lordin neljäs studioalbumi, joka julkaistiin Suomessa 29. lokakuuta 2008. Uuden albuminsa julkaisua varten yhtye myös uudisti hirviöpukunsa. "Deadache" julkaistiin samalla viikolla noin 30 eri maassa, joita olivat Euroopan maiden lisäksi muun muassa Yhdysvallat ja Japani.


title: Deadache

text: Levyn ensimmäinen single ”Bite It Like a Bulldog” julkaistiin 3. syyskuuta 2008. Virallinen albuminjulkaisukonsertti järjestettiin Tavastia-klubilla 31. lokakuuta 2008.


title: Deadache

text: Lordi aloitti albumin äänittämisen huhti-toukokuussa 2008. Uutta albumia varten yhtye teki yhteensä 60 demokappaletta, joista he valitsivat 17 kappaletta levytettäväksi. Niistä 13 päätyi varsinaiselle albumille. Albumista julkaistiin kaikkiaan viisi erilaista versiota, joilla neljällä oli yksi oma bonuskappaleensa. Japanilaisella versiolla toisena bonuskappaleena on aiemmin julkaistu ”Beast Loose In Paradise”. Kappaleita albumille ovat tehneet kaikki Lordin jäsenet.


title: Deadache

text: Albumin äänitykset päättyivät kesäkuussa, minkä jälkeen Lordi lähti kiertueelle Eurooppaan.


title: Deadache

text: Levy alkaa introlla nimeltä ”SCG IV”. Intron melodia on alun perin kappaleesta ”Skinner of Sinners”, jota ei valittu "Deadache"-levylle. Ideana oli, että Freddy Kruegeria näytellyt Robert Englund tulisi puhumaan introon. Mutta kun oli äänitysten aika, yhtye ei saanut yhteyttä Englundiin.


title: Deadache

text: ”Girls Go Chopping” on nopeampi Lordi-kappale, ja se on W.A.S.P.-henkinen.


title: Deadache

text: ”Bite It Like a Bulldog” on ensimmäinen Lordin kappale, jonka sävellyksessä oli mukana yhtyeen basisti OX. Levy-yhtiö päätti tehdä kappaleesta levyn ensimmäisen singlen, koska se on ”tuttua Lordia”.


title: Deadache

text: ”Monsters Keep Me Company” on yksi viimeisistä levylle kirjoitetuista kappaleista. Se on Lordin ensimmäinen kappale, jonka sanat kertovat tosielämän tunteista. Kappaleessa viitataan muun muassa euroviisuvoiton tunnelmiin. Kappaleen nimi oli alun perin ”Ghosts Will Keep Me Company”.


title: Deadache

text: ”Man Skin Boots” on tribuuttia Sharon Osbournelle. Kappaleessa on kuultavissa vaikutteita Rob Zombielta sekä Peer Güntiltä. Kappaleen riffi on vuodelta 1991.


title: Deadache

text: ”Dr. Sin Is In” -kappaletta on inspiroinut Twisted Sister sekä AC/DC, erityisesti Twisted Sisterin ”What You Don´t Know (Sure Can Hurt You)”.


title: Deadache

text: Kappale ”The Ghosts of the Heceta Head” kertoo majakasta nimeltä Heceta Head, joka sijaitsee Yhdysvaltojen osavaltion Oregonin saarella. Heceta Head on nykyisin hotelli. Paikallisen tarinan mukaan majakassa on asuu Gray Lady -niminen kiltti kummitus, joka siivoilee majakkaa. ”The Ghosts of the Heceta Head” -kappaleessa majakkaan tulee ilkeitä kummituksia, jotka ajavat Gray Ladyn pois.


title: Deadache

text: ”Evilyn” kertoo fiktiivisestä henkilöstä, joka on syvästi uskonnollinen. Evilyn päättää lähteä Jumalan nimissä murhaamaan syntisiä, koska syntiset kuuluvat helvettiin, ja Evilyn haluaa murhillaan nopeuttaa syntisten joutumista helvettiin. Mr. Lordi oli alun perin sävelttänyt kappaleen Hanna Pakariselle yhdeksi vaihtoehdoksi euroviisuja varten. Mr. Lordi ei kuitenkaan saanut kappaletta ajoissa valmiiksi, ja lopulta se päätyi Lordin levylle hitaammalla tempolla.


title: Deadache

text: ”The Rebirth of the Countess” on Awan säveltämä pianosoolo. Kappaleessa on ranskankielisen puheosuus. Puheosuuden käänsi ranskaksi ja puhui Sandra Mittica. Puheosuus on tarina kreivittärestä, joka tapetaan giljotiinissa. Kappaleen lopussa kuullaan, kun kreivittären pää putoaa maahan. Pään putoamisen ääniefekti saatiin aikaiseksi siten, että studion lattialle heitettiin Mr. Lordin New rock -merkkinen kenkä.


title: Deadache

text: ”Raise Hell in Heaven” -kappaleessa yhtye ihmettelee sitä, kun he joutuvat joka levyllä todistamaan olemassaolonsa oikeutusta.


title: Deadache

text: ”Deadache”-kappaleen nimessä on yhdistetty sanat ”dead” sekä ”headache”. Deadache-sana on slangisana, ja se tarkoittaa kuolemanväsynyttä. Kappale kertoo sarjamurhaaja Ed Geinistä.


title: Deadache

text: ”The Devil Hides Behind Her Smile” on tribuuttia "The Phantom of the Opera" -musikaalille sekä Painajainen Elm Streetillä -elokuvien tunnusmusiikille. Kappale on Lordin ensimmäinen, jossa Mr. Lordi laulaa puhtaasti.


title: Deadache

text: ”Missing Miss Charlene” kertoo tarinan kylästä, josta eräs pikkutyttö on kadonnut. Kyläläiset epäilevät erään hullun olevan syypää tytön katoamiseen. Kappaleessa kuullaan lapsikuoron laulua. Kappaleen outron lauluosuus on äänitetty jo vuonna 1986, ja sillä laulaa muun muassa Tomi Putaansuu (Mr. Lordi) 12-vuotiaana. Kappaleen nimi oli alun perin ”Missing Miss Christine”, mutta nimi vaihdettiin Missing Miss Charleneksi, koska alkuperäinen nimi toi mieleen Kissin kappaleen Christine Sixteen.


title: Deadache

text: Soundi-lehden arvostelussa albumia luonnehdittiin edeltäjäänsä yhtenäisemmäksi kokonaisuudeksi. Myös yhtyeen synkempää tyyliä pidettiin hyvänä ratkaisuna. Lehti antoi sille kolme tähteä viidestä.


title: Deadache

text: Suomessa albumi nousi julkaisuviikollaan albumilistan viidennelle sijalle, mutta putosi jo seuraavalla viikolla sijalle 20, ja kolmannella viikolla levy oli pudonnut jo sijalle 37. "Deadache" pääsi Suomen lisäksi listoille muun muassa Ruotsissa, Saksassa, Virossa, Isossa-Britanniassa ja Itävallassa. Yhdysvalloissa albumia myytiin vuoden 2008 marraskuun puoleenväliin mennessä 1700 kappaletta.Albumista julkaistiin neljä erilaista versiota. Jokaisen version julkaisi eri levy-yhtiö, ja ne oli tarkoitettu eri maiden markkinoille. Jokaisella versiolla on yksi oma bonuskappaleensa. Japanilaisessa versiossa on kaksi bonuskappaletta, toisena bonuskappaleena julkaistiin "Dark Floors"-elokuvan tunnuskappale ”Beast Loose In Paradise”. Albumien eri painoksilla julkaistut bonuskappaleet ovat:Japanissa julkaistiin "Deadachesta" rajoitettu painos, jonka bonus-DVD sisältää seuraavat Lordin musiikkivideot.


title: Touch Me Like That

text: Touch Me Like That on australialaisen poptähti Dannii Minoguen kappale, joka julkaistiin 3. joulukuuta 2007 ensimmäisenä singlenä hänen tulevalta viidenneltä studioalbumiltaan. Kappaleessa sämplätään Sylvesterin 1980-luvun hittiä Mighty Real.


title: Ilmari Jäämaa

text: Kaarlo Aatto Ilmari Jäämaa (vuoteen 1906 "Islander", 24. lokakuuta 1888 Helsinki – 8. joulukuuta 1934 Helsinki) oli Nuoren Voiman päätoimittaja, Nuoren Voiman Liiton ylijohtaja sekä WSOY:n kirjallinen johtaja.


title: Ilmari Jäämaa

text: Jäämaan vanhemmat olivat postiekspeditööri Eemil August Islander ja Alma Viktoria Emilia Immel. Hän valmistui filosofian kandidaatiksi vuonna 1911 ja oli 1908 perustetun Nuori Voima -lehden päätoimittaja vuodesta 1914, samoin kuin 1921 perustetun Nuoren Voiman Liiton ylijohtaja kuolemaansa saakka. Lisäksi hän tuki Nuoren Voiman Liiton piiristä syntyneen Tulenkantajat-ryhmän perustamista. Muun muassa Olavi Paavolainen piti häntä suuressa arvossa. Hän oli myös monipuolinen ja -taitoinen, oppilaidensa mieliin jäänyt suomen kielen opettaja sekä WSOY:n kustannustoimittajana ja kirjallisena johtajana aloittelevien kirjailijoiden tukija, kannustaja ja ohjaaja.


title: Ilmari Jäämaa

text: Jäämaa oli innokas radioamatööri (kutsumerkit 2NVC 1922-, 2NC 1923-, OH2NC 1929-) ja partiolainen, joka toimi Ole Valmis -lehden päätoimittajana 1917-1918 ja Partio-lehden päätoimittajana 1923-1929.


title: Ilmari Jäämaa

text: Jäämaa oli lisäksi merkittävimpiä kirjailija Sakari Topeliuksen alun perin ruotsinkielisten runojen, satujen, novellien ja muistelmateosten kääntäjiä.


title: Ilmari Jäämaa

text: Jäämaan puoliso vuodesta 1920 oli Hilja Kristina Saastamoinen.


title: Ilmari Jäämaa

text: Jäämaan tunnetuin teos on kolmenatoista uusittuna painoksena ilmestynyt "Nuorten kokeilijain ja keksijäin kirja", jonka viimeisin painos ilmestyi 1958 toimittaja Oke Jokisen ja Vilho Setälän uudistamana. Muun muassa kameroita, filmi- ja diaprojektoritekniikkaa sekä radioita koskevat luvut oli tekniikan kehityttyä jouduttu kirjoittamaan kokonaan uudelleen. Muuten kirjan sisältö polveilee eri tekniikan muodoissa. Erilaisia rakennusohjeita on lukemattomia, joista malliesimerkkeinä voinee mainita kuumailmapallon, kollodiumista tehdyn vetypallon, useita sähkömoottorimalleja, paristoja, akun, pienoisrautatien, laatikkoleijan, omatekoisen askartelupöydän, Stirling-moottorin varhaismallin, pystysuoran höyrykattilan, höyryturbiinin, Wimshurstin influenssikoneen, Ruhmkorffin kipinäinduktorin, Leydenin pullon, Teslanmuuntajan, elektroskoopin, linssityyppisen tähtikaukoputken, dia- ja kaitafilmiprojektoreita, laatikkokameran ja niin edelleen.


title: Ilmari Jäämaa

text: Kyseessä oli siis kaikkea, mitä ahkera ja kiinnostunut koululainen pystyi rakentamaan, jopa pienitehoinen tuulivoimalakin mastoineen. Vanhemmissa painoksissa esitellään mm. kuuluisaksi tullut käsikammella toimiva 35 mm elokuvaprojektori, jonka filminsiirtäjänä toimii maltanristiksi kutsuttu epäkeskorakenne. Mustavalkoisten filmien kehittämisestä ja niin sanottujen pinnakkaisvedoksien tekemisestä annetaan perusteelliset ohjeet, joissa näkyy valokuvausasiantuntijana tunnetun Setälän kädenjälki. Sota-aikana julkaistussa painoksessa omatekoisena kamerana on vielä vaihdettavalla kasetilla varustettu lasinegatiiveja eli ns. valokuvauslevyjä käyttävä kamera, jolla kuvien ottaminen tapahtuu poistamalla linssinsuojus tarvittavaksi ajaksi. Sen sijaan viimeisessä eli vuoden 1958 painoksessa esitelty kamera on jo suljinkoneistolla varustettu rullafilmiä käyttävä laite. Lennokkiosuuskin on uusittu ainakin kertaalleen. Uusimmassa painoksessa esiintyy omalla nimellään muun muassa pintaliitäjää kehitellyt silloinen teekkari, sittemmin diplomi-insinööri Toivo Kaario. Kaarion ystävä ja lennokinrakentajakumppani Esko Nuorteva mainitaan etunimellä Ensio. Heidän sukunimistään saivat lennokit tyyppinimen "Kanu" (Kaario-Nuorteva). Myös tähtikaukoputken ohjeissa vilahtelee suomalaisen harrasteastronomian merkittävä vaikuttaja O. J. Tallgren (myöh. Tuulio).


title: Ilmari Jäämaa

text: Monesti on esitetty kirjan uudistamista myös siksi, että joitakin siinä esiintyviä aineita ja tarvikkeita, kuten radioputkia tai matkagramofonin vetokoneistoja ei enää saa mistään. Hanke on eri syistä jäänyt lepäämään. Aika on tuonut muitakin uudistuksia. 1950-luvulla kokeita pienillä röntgenputkilla sai tehdä kuka tahansa kahdeksantoista täyttänyt, mutta jo seuraavalla vuosikymmenellä siihen vaadittiin erityislupa. Jäämaan erityisesti suosimat Geisslerin putket ovat nykyisin vaikeasti saatavia ja hyvin arvokkaita. Vielä 1960-luvulla niitä sai tarvikeliikkeistä, yleensä osana Wimshurstin influenssikoneen lisätarvikkeita.


title: Ilmari Jäämaa

text: Kirja on kaiken kaikkiaan koottu nuorisotarinan muotoon, sen päähenkilöinä ovat ystävykset Matti ja Eero sekä Eeron isot veljet Aarni ja matemaatikkona taitava Sakari. Naapurin poika Olavi näyttelee tärkeää osaa ja varsinaisena teknisenä asiantuntijana on Aatto-serkku, joka on teekkari.


title: Paul Theroux

text: Paul Edward Theroux (s. 10. huhtikuuta 1941) on yhdysvaltalainen matkakirjailija. Hänen teostensa joukkoon lukeutuvat "The Great Railway Bazaar" (1975), "The Mosquito Coast" (1981) ja "Blinding Light" (2006).


title: Paul Theroux

text: Theroux syntyi Medfordissa, Massachusettsissa kanadanranskalaisen Albert Eugene Theroux'n ja amerikanitalialaisen Anne Dittamin poikana. Päätettyään opintonsa University of Massachusetts Amherstissa hän lähti opettajaksi Afrikkaan – ensin Malawiin, sitten Ugandaan. Hän asui myös Singaporessa. Hän oli naimisissa Anne Castlen kanssa (1967–1993) ja solmi 18. marraskuuta 1995 uuden avioliiton Sheila Donnellyn kanssa. Televisiotoimittaja Louis Theroux (Theroux'n vinksahtaneet viikonloput) on Paul Therouxin poika.


title: Paul Theroux

text: Theroux'n ensimmäinen romaani "Waldo" ilmestyi vuonna 1967.


title: Paul Theroux

text: Theroux palkittiin vuonna 1981 James Tait Blackin muistopalkinnolla. Hän on ollut vuodesta 1984 Yhdysvaltain taiteiden ja kirjallisuuden akatemian jäsenenä. Hänen kirjoistaan on tehty elokuvia.


title: Aulis Isola

text: Aulis Ales Isola (16. elokuuta 1935 Salla – 27. toukokuuta 1989 Helsinki) oli suomalainen fyysikko. Hän toimi Säteilyfysiikan laitoksen johtajaprofessorina 1969–1975 ja sen uudelleenorganisoinnin ja -nimeämisen jälkeen Säteilyturvallisuuslaitoksen ylijohtajana 1975–1983. Hän tutki säteilysuojelua.


title: Jeanne d’Arcin kärsimys

text: Jeanne d’Arcin kärsimys ("La Passion de Jeanne d’Arc") on vuonna 1928 valmistunut Carl Theodor Dreyerin ohjaama mustavalkoinen mykkäelokuva 1400-luvulla eläneestä Jeanne d’Arcista.


title: Jeanne d’Arcin kärsimys

text: Elokuva keskittyy yhteen ainoaan päivään – kuulusteluihin, joissa Jeanne d’Arc murtuu, tunnustaa, peruu tunnustuksensa sekä tunnustaa uudelleen, mikä johtaa Jeanne d’Arcin elävältä polttamiseen.


title: Jeanne d’Arcin kärsimys

text: Elokuva koostuu pääasiassa lähikuvista, eivätkä otokset yleensä kestä muutamaa sekuntia kauempaa. Elokuva nojautuu suurelta osin Jeannen ja tuomareiden väliseen vuoropuheluun.


title: Jeanne d’Arcin kärsimys

text: Käsikirjoitusta tehdessään Dreyer tutki kuulustelupöytäkirjoja ja aiheesta saatavilla olevaa materiaalia. Dreyer pyrki teoksessaan mahdollisimman täydelliseen lopputulokseen, mikä johti määrärahojen moninkertaiseen ylittämiseen. Hän rakennutti kohtauksia varten muun muassa kylän, jota ei itse elokuvassa juurikaan näytetä.


title: Jeanne d’Arcin kärsimys

text: Jeannen rooliin kaavailtiin huhujen mukaan jopa Lillian Gishiä, mutta se annettiin ranskalaiselle Maria Falconettille (1893–1946).Elokuva jäi Falconettin ainoaksi, sillä Drayer ajoi hänet henkisesti loppuun.


title: Jeanne d’Arcin kärsimys

text: Dreyer halusi Jeannesta äänielokuvan, mutta koska studiolla ei ollut tarvittavaa laitteistoa, hän jätti musiikin kokonaan pois.


title: Jeanne d’Arcin kärsimys

text: Jeanne d’Arcin kärsimys on periksi antamaton ja puolueeton elokuva. Se ei romantisoi historiaa, muokkaa henkilöhahmoja mieleisikseen tai ota kantaa siihen, mikä Jeanne pohjimmiltaan oli: Jumalan valittu, jollain tapaa mielisairas vai johdateltavissa ollut tyttörukka. Katsoja saa päättää itse. Katolinen kirkko hyökkäsi rajusti elokuvaa vastaan, ja useassa maassa se joutui sensuurin hampaisiin.


title: Jeanne d’Arcin kärsimys

text: Kriitikot ylistivät itse teosta, mutta kansa halveksi sitä, mikä olikin tuotantoyhtiön kannalta taloudellinen katastrofi. Elokuva kuuluu niihin teoksiin, joita ei omana aikanaan arvostettu, mutta jotka ovat myöhemmin nousseet arvoon.


title: Jeanne d’Arcin kärsimys

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Jeanne d’Arcin kärsimys" oli mukana heistä kahdentoista listalla.


title: Jeanne d’Arcin kärsimys

text: Elokuvan alkuperäinen negatiivi tuhoutui joulukuussa 1928 UFA:n Berliinin studioilla riehuneessa tulipalossa. Dreyer kokosi elokuvan uudelleen jäljellä olevista palasista, mutta tämäkin tuhoutui seuraavana vuonna tulipalossa. Dreyer kokosi elokuvan uudelleen kolmannen kerran, ja sitä versiota esitettiin vuosikymmenten ajan. Vuonna 1981 norjalaisesta mielisairaalasta löytyi hyväkuntoinen elokuvan negatiivi, jonka katsotaan täsmäävän melko hyvin Dreyerin alkuperäisen näkemyksen kanssa.


title: Martti Jaatinen

text: Martti Olavi Jaatinen (25. heinäkuuta 1928 Sortavalan maalaiskunta – 19. helmikuuta 2008 Espoo) oli suomalainen arkkitehti.


title: Martti Jaatinen

text:
Jaatisen perhe muutti sotien päätyttyä Ouluun. Martti Jaatinen valmistui arkkitehdiksi Teknillisen korkeakoulusta 1954. Jo opiskeluaikana hän oli Viljo Revellin toimiston palveluksessa. Hän työskenteli Suomen rakennustaiteen museon näyttelykomissaarina vuosina 1958–1962 ja näyttelyosaston päällikkönä 1964–1965.
Teknillisen korkeakoulun arkkitehtuurin professorina hän oli 1967–1991. Hän on suunnitellut puolisonsa Marjatta Jaatisen kanssa muun muassa Oulun monumentaalikeskustan asemakaavan, ja sen rakennuksista toteutettiin kaupunginteatteri ja pääkirjasto. Muita yhteisiä suunnittelutöitä ovat muodoltaan perinteisestä kirkkoarkkitehtuurista poikkeava, telttamainen Kannelmäen kirkko Helsingissä, Turun Kupittaan urheiluhalli sekä Tampereen Työväen Teatteri. Jaatisten tyylille oli ominaista rakenteen aitous.


title: Marjatta Jaatinen

text: Marjatta Jaatinen (o.s. "Pitkäpaasi", 21. joulukuuta 1927 Viipuri – 29. lokakuuta 2003 Helsinki) oli suomalainen arkkitehti. Hän suunnitteli puolisonsa Martti Jaatisen kanssa muun muassa Oulun monumentaalikeskustan asemakaavan, muodoltaan perinteisestä kirkkoarkkitehtuurista poikkeavan, telttamaisen Kannelmäen kirkon Helsinkiin, Turun Kupittaan urheiluhallin sekä Tampereen Työväen Teatterin.


title: Stig Jaatinen

text: Stig Tyrgil Hjalmarsson Jaatinen (23. joulukuuta 1918 Viipuri – 28. maaliskuuta 1999 Helsinki) oli suomalainen maantieteilijä. Jaatinen oli Helsingin kauppakorkeakoulun talousmaantieteen professorina 1963–1968 ja Helsingin yliopiston maantieteen professorina 1968–1981. Hän julkaisi useita luonnon- ja kulttuurimaantieteen tutkimuksia sekä toimitti "Saaristo-Suomen kartaston" ja toimi Suomen Kartaston tieteellisen toimikunnan puheenjohtajana 1977–1993. Helsingin yliopiston professorina hän edisti erityisesti kehitysmaiden maantieteen opetusta.


title: Stig Jaatinen

text: Stig Jaatisen veli oli arkkitehti Jarl Jaatinen.


title: Unkarin kapina

text: Unkarin kapinalla voidaan tarkoittaa.


title: Antero Jahkola

text: Kaarlo Antero Jahkola (vuoteen 1952 Jahkonen; 5. helmikuuta 1931 Korpilahti – 10. joulukuuta 2017 Helsinki) oli suomalainen tekniikantutkija. Jahkola oli Teknillisen korkeakoulun voimalaitosopin ja energiatalouden professorina 1974–1994. Hän tutki haja-asutusalueiden tekniikan kehittämistä, kotimaisten polttoaineiden polttotekniikkaa ja yhdyskuntajätteiden polttamista. Viron tiedeakatemian jäsen Jahkola oli vuodesta 1998.


title: Viktoria (Saksan keisarinna)

text: Viktoria ("Victoria Adelaide Mary Louisa", 21. marraskuuta 1840 – 5. elokuuta 1901) oli kuningatar Viktorian ja prinssi Albertin esikoistytär, Ison-Britannian ja Irlannin prinsessa, myöhemmin Saksan keisarinna ja Preussin kuningatar.


title: Viktoria (Saksan keisarinna)

text: Hänen vuotta nuoremmasta veljestään tuli kuningas Edvard VII. Viktorialla ja Edvardilla oli seitsemän muutakin sisarusta. Viktoria oli naimisissa vuodesta 1858 Saksan keisari Fredrik III:n kanssa. Miehensä kanssa hän kannatti liberaalia politiikka ja tuki miehensä tavoitetta saada Saksaan brittiläistyylinen parlamentti. Viktorialla oli kahdeksan lasta muiden muassa Keisari Vilhelm II, Kreikan kuningatar Sophia ja Suomen valitun kuninkaan Friedrich Karlin puoliso Margaret.


title: Viktoria (Saksan keisarinna)

text: Keisarinna Viktorialla oli melko huonot välit poikaansa Vilhelmiin, johtuen eriävistä mielipiteistä: Viktoria koetti kasvattaa pojastaan englantilaista liberaalia herrasmiestä, mutta Vilhelm suosi preussilaista käsitystä halitsijalta vaadittavista ominaisuuksista: rohkeus, lujuus, urhoollisus. Myös Vilhelmin vamma on voinut vaikuttaa suhteeseen (Vilhelmin toinen käsi oli surkastunut).


title: Viktoria (Saksan keisarinna)

text: Viktoria oli älykäs lapsi ja opiskeli kotiopettajien johdolla ranskaa, saksaa, luonnontieteitä, kirjallisuutta, latinaa ja historiaa.


title: Viktoria (Saksan keisarinna)

text: Hän tapasi tulevan aviomiehensä vuonna 1851, ja he kihlautuivat 1856, kun Viktoria oli vain kuusitoistavuotias, kymmenen vuotta sulhastaan nuorempi.


title: Angeles

text: Angeles City () on kaupunki Filippiineillä, Pampangan provinssissa, Keski-Luzonissa. Kaupungin asukasluku on 411 634 (2015).


title: Angeles

text: Kaupungin luoteisreunalla alueella, jossa aiemmin toimi Yhdysvaltain ilmavoimien tukikohta, sijaitsee "Clark Special Economic Zone". Kaupungin lentokenttä on nimeltään "Diosdado Macapagal International Airport". Kaupungissa sijaitsi ennen Yhdysvaltojen suurin Pohjois-Amerikan ulkopuolella sijainnut sotilastukikohta, mikä on vaikuttanut merkittävästi kaupungin kehittymiseen. Tukikohta lakkautettiin vuonna 1991 tapahtuneen Pinatubo-tulivuoren purkautumisen jälkeen.


title: Angeles

text: Kaupungissa on runsaasti liiketoimintamahdollisuuksia ja sitä kutsutaankin Keski-Luzonin viihdepääkaupungiksi.


title: Angeles

text: Vuonna 1796 San Fernandon pormestari Don Ángel Pantaleón de Miranda perusti siirtokunnan nimellä "Culiat". Nimi viittaa alueella runsaana kasvaneisiin samannimisiin köynnöskasveihin. Noin 30 kilometrin päässä Pampagnan pääkaupungista, Ciulat pysyi San Fernandon osana seuraavien 33 vuoden ajan. Siirtokunnasta tuli itsenäinen kaupunki vuonna 1829, jolloin sille annettiin nimeksi "Ángeles" "Los Custodios de los Ángeles"in mukaan. 8. joulukuuta 1829 kaupunki sai virallisen perustamiskirjan ja tuolloin kaupungissa asui 661 henkilöä 151 talossa ja sen pinta-ala oli 38,65 km².


title: Angeles

text: Vuonna 1899 Angelesista tuli Filippiinien hallituksen istuntokaupunki kenraali Emilio Aguinaldon alaisuudessa ja myös Filippiinien itsenäisyyttä juhlittiin ensimmäisen kerran Angelesissa. Kaupunki säilyi melko pienenä toisen maailmansodan loppuun saakka, mutta tämän jälkeen kaupunki alkoi kasvaa räjähdysmäisesti.


title: Angeles

text: Filippiinien itsenäistyttyä Yhdysvalloista vuonna 1946 päättivät monet amerikkalaiset jäädä pysyvästi Angelesiin. Angelesissa toimi vuoteen 1991 saakka Yhdysvaltain ilmavoimien tukikohta ja kaupungissa oli 1990-luvun alkuun saakka merkittävä amerikkalaisyhteisö. Amerikkalaisajalla vuosina 1898–1946 Filippiineillä syntyi yli 800 000 yhdysvaltalaista ja merkittävä osa heistä asui Angelesissa. Tukikohdan mukana kaupungissa oli kuitenkin myös merkittävästi prostituutiota.


title: Angeles

text: Vuonna 1991 Angelesin lähistöllä sijaitseva tulivuori Pinatubo purkautui ja 60 000 asukasta evakuoitiin. Tukikohdan 18 000 työntekijää ja heidän perheenjäsentään kuljetettiin Subic Bayn laivastotukikohtaan Zambalesiin. Tukikohdan vuokrasopimus oli päättymässä, eikä sitä enää uusittu vaan Yhdysvallat luovutti vahingoittuneen tukikohdan Filippiinien hallitukselle 26. marraskuuta 1991.


title: Angeles

text: Vuonna 1993 aloitettiin tukikohdan puhdistustyöt ja alue muutettiin erityistalousalueeksi. Vuonna 2001 tukikohdan lentokenttä Clark International Airport nimettiin udelleen presidentti Gloria Arroyon isän mukaan nimelle "Diosdado Macapagal International Airport".


title: Matti Joensuu

text: Matti Heikki Sakari Joensuu (4. toukokuuta 1915 Janakkala – 17. lokakuuta 2003 Helsinki) oli suomalainen pappi. Joensuu, joka oli kirkollisen avioliittoneuvonnan uranuurtaja Suomessa, toimi Kirkon perheasiaintoimikunnan perheasiain sihteerinä 1953–1965 ja 1968–1978 sekä Kirkkojen maailmanneuvoston perheasiaintuntijana Genevessä 1965–1968. Hän kirjoitti muun muassa teokset "Vaikea avioliitto", "Avoliitto, avioliitto, perhe" ja "Työtoveruus ja intiimisuhteet" sekä muistelmateoksen "Perheiden kanssa naimisissa".


title: Sóller

text: Sóller on yksi Mallorcan kaupungeista. Siellä on myös yksi Mallorcan nähtävyyksistä, Sóllerin juna. Se lähtee Palmasta ja menee pitkän tunnelin sisällä Sólleriin. Matka kestää noin tunnin.


title: Sóller

text: Port de Sóller on luonnonsatama ja kylä, joka sijaitsee noin kolmen kilometrin päässä Sóllerista.


title: Stokeri

text: Stokeri on höyryvetureissa käytetty mekaaninen hiilensyöttölaite tai hakelämmitteisessä keskuslämmityskattilassa käytettävä hakkeensyöttölaite/poltin.


title: Stokeri

text: Stokeri muodostuu useasta osasta; tenderin lattia on viistottu ja siihen on keskelle muodostettu 1–2 kourua, joihin hiili putoaa omalla painollaan. Kouruissa on ruuvikuljettimet, joita käyttää erillinen höyrykone. Ruuvikuljettimiin liittyvät erilliset murskaimet, jotka pienentävät joukkoon osuneet suuremmat hiilenkappaleet sopivan kokoisiksi.


title: Stokeri

text: Tenderin ja veturin liitoskohdassa kourut muuttuvat putkiksi, jotka johtavat tulipesään. Hiili päätyy tulipesän suulla olevalle levylle, jolta se levitetään pesään höyrysuihkujen avulla. Tulipesän arina on liikuteltava.


title: Stokeri

text: Stokerilla varustettujen veturien tulipesä oli yleensä niin pitkä, ettei sen hoito onnistunut lapiotyönä; jos ruuvit katkesivat eikä voinut korjata linjalla, käsilämmitys onnistui vaivoin kahden miehen voimin. Tämän havaitseminen teki heti lopun ajatuksesta poistaa stokerit; ajatuksen lähtökohta oli se, että stokeria käyttävän lämmittäjän ammattitaito katoaisi.


title: Stokeri

text: Stokerilla varustettu veturi saa alkuhöyrynsä tavallisesti tallikattilasta; aluksi höyryä syötettiin vain stokerin omaan höyrykoneeseen. Kun ruuvit alkoivat pyöriä, hiili alkoi niiden voimasta työntyä eteenpäin aina syöttölevylle asti. Arinoille oli jo ajoissa tehty viriketuli, jonka oli annettu muodostaa sopiva hiillos. Höyrysuihkujen levittämän hiilen levitessä arinalle se syttyi, koska stokerissa käytettävä hiili oli käytännön syistä varsin pienirakeista. Lämmittäjä sääti stokeria niin että hiiltä tuli käyttöön sopivasti.


title: Stokeri

text: Stokerissa hankalinta oli se, että käytettävä hiili piti olla suhteellisen pienirakeista eikä siinä saanut olla joukossa raudankappaleita, koska ne katkaisivat siirtoruuvit. Tämän vaurion havaitsi heti, koska stokerin oma höyrykone ryntäsi ylikierroksille.


title: Stokeri

text: Ruuvien korjaus kesken matkan oli eritoten alkuaikoina varsin tavallista. Jos se ei onnistunut, veturi pääsi yleensä seuraavalle varikolle käyttämällä kahta lämmittäjää, mihin turvauduttiin vain ääritilassa.


title: Stokeri

text: Suomessa ainoa stokerilla varustettu veturimalli oli amerikkalainen Tr2 Truman -veturi. Niitä ostettiin sodan jälkeen tarjoushinnalla. Veturi numero 1319 on Suomen Rautatiemuseossa.


title: Stokeri

text: Venäläiset suosivat stokeria vetureissaan, koska näin veturit saattoivat olla paljon suurempia. Malliesimerkki on FD (Feliks Dzerzinski)- ja L (Joutsen) -veturimallit. L-veturia on Suomessa yksi kappale Haapamäen höyryveturipuistossa, mutta veturin stokeri on vaihdettu öljypolttimeen jo työaikana. Veturin lahjoitti Jyväskylän ystävyyskaupunki Jaroslavl.


title: Ambrosi Hoffmann

text: Ambrosi Hoffmann (s. 22. maaliskuuta 1977 Davos, Sveitsi) on sveitsiläinen uransa lopettanut alppihiihtäjä, joka keskittyi pääasiassa syöksylaskuun ja supersuurpujotteluun.


title: Ambrosi Hoffmann

text: Hoffmann voitti syöksylaskun junioreiden maailmanmestaruuden 1996. Salt Lake Cityn olympialaisissa 2002 hän sijoittui kahdeksanneksi syöksylaskussa. St. Moritzin MM-kilpailuissa 2003 hän oli supersuurpujottelussa neljäs 0,04 sekuntia mitalista jääneenä, syöksyssä hän oli seitsemäs. Bormion MM-kilpailuissa 2005 hän sijoittui syöksylaskussa kahdeksanneksi ja super-G:ssä 12:nneksi.


title: Ambrosi Hoffmann

text: Hoffmann saavutti Torinon olympialaisissa 2006 pronssia supersuurpujottelussa Kjetil Andre Aamodtin ja Hermann Maierin jälkeen. Åren MM-kilpailuissa 2007 hän sijoittui syöksylaskussa viidenneksi kolme sadasosasekuntia pronssimitalista jääneenä. Val d'Isèren MM-kilpailuissa 2009 hän oli syöksylaskussa 17:s ja Garmisch-Partenkirchenin MM-kilpailuissa 2011 syöksylaskun kymmenes.


title: Ambrosi Hoffmann

text: Hoffmann teki debyyttinsä maailmancupissa kaudella 1995–1996. Ensimmäisen palkintokorokepaikkansa hän saavutti oltuaan toinen Altenmarktin syöksykilpailussa 6. maaliskuuta 2002.


title: Suurpuolan kapina

text: Suurpuolan kapina on nimitys useaille puolalaisten kapinoille Suurpuolan maakunnassa Saksan keisarikuntaa vastaan.


title: Gergely Kulcsár

text: Gergely Kulcsár ['gärgäj 'kultša:r] (s. 10. maaliskuuta 1934 Nagyhalász) on entinen unkarilainen keihäänheittäjä. Hän voitti kolme olympiamitalia vuosina 1960–1968 ja kaksi Euroopan-mestaruusmitalia.


title: Gergely Kulcsár

text: Kulcsár saavutti ensimmäisen arvokisamitalinsa Tukholman EM-kilpailuissa 1958 sijoittumalla pronssille tuloksella 75,26 m. Hän voitti neljänneksi sijoittuneen ranskalaisen Michel Macquetin vain kahdeksalla senttimetrillä. Rooman 1960 olympialaisissa hän saavutti pronssia tuloksella 78,57 m. Belgradin EM-kilpailuissa 1962 hän sijoittui viidenneksi tuloksella 76,89 m. Tokion 1964 olympialaisissa hän saavutti hopeaa tuloksella 82,32 m. Hänet voitti tuolloin vain suomalainen Pauli Nevala, joka puolestaan Budapestin EM-kilpailuissa 1966 jäi mitalien ulkopuolelle hävittyään 18 senttimetrin erolla tuloksen 80,54 m heittäneelle ja pronssia ottaneelle Kulcsárille.


title: Gergely Kulcsár

text: Viimeisen arvokisamitalinsa Kulcsár saavutti Méxicon 1968 olympialaisissa, kun hän heitti tuloksen 87,06 m ja sai Neuvostoliiton Jānis Lūsisin ja Suomen Jorma Kinnusen takana pronssia. Ateenan EM-kilpailuissa 1969 Kulcsár heitti tuloksen 81,14 m ja sijoittui neljänneksi. Münchenin 1972 olympialaisissa hän ei päässyt karsinnasta loppukilpailuun.


title: Namibianlokki

text: Namibianlokki ("Larus hartlaubii") on kalalokkia muistuttava eteläafrikkalainen lokki. Se luettiin ennen hopealokin alalajiksi. Laji on nimetty Gustav Hartlaubin kunniaksi.


title: Namibianlokki

text: Linnun pituus on 36–38 cm. Vanhan linnun höyhenpuku on pääosin valkoinen, selkä ja siivet ovat harmaat ja siivenkärjet mustat. Koivet ja nokka ovat tummanpunaiset. Sukupuolet ovat samanvärisiä. Ääni on karhea varismainen rääkäisy.


title: Namibianlokki

text: Vanhin Robben Islandilla rengastettu namibianlokki oli 26 vuotta 9 päivää vanha rengastajan kontrolloidessa sen.


title: Namibianlokki

text: Namibianlokki esiintyy suhteellisen pienellä maantieteellisellä alueella Atlantin rannikolla Etelä-Afrikasta Namibiaan. Pääosa kannasta pesii Kapkaupungin ympäristössä. Se on paikkalintu. Maailman populaation koko on noin 30 000 yksilöä ja lajin kanta on elinvoimainen.


title: Namibianlokki

text: Rannikkosaaret.


title: Namibianlokki

text: Laji pesii suurissa yhdyskunnissa ja suurin sekä tunnetuin yhteisö majailee Robben Islandilla Kapkaupungin edustalla.


title: Namibianlokki

text: Kaikkiruokainen kuten useimmat lokit. Kerjää kaupunkilaisihmisiltä ruokaa.


title: Natalja Šikolenko

text: Natalja Šikolenko () eli Natallja Šykalenka () (s. 1. elokuuta 1964 Andižan, Uzbekistan) on entinen Neuvostoliittoa ja sittemmin Valko-Venäjää edustanut keihäänheittäjä. Hän voitti olympiahopeaa vuoden 1992 kesäolympialaisissa Barcelonassa. Vuoden 1995 yleisurheilun maailmanmestaruuskilpailuissa hän voitti kultaa.


title: Natalja Šikolenko

text: Šikolenkon pikkusisko Tatjana Šikolenko on myös menestynyt keihäänheittäjä.


title: Vlaams Belang

text: Vlaams Belang on belgialainen puolue, joka ajaa Flanderin itsenäistymistä. Puolue toimi aikaisemmin nimellä Vlaams Blok, mutta se kiellettiin rasistisena. Puolueen puheenjohtaja on Frank Vanhecke.


title: Vlaams Belang

text: Belgian parlamenttivaaleissa vuonna 2007 puolue sai 17 paikkaa edustajainhuoneeseen ja 5 senaattiin. Euroopan parlamentissa se on kuulunut vuodesta 2015 lähtien Kansakuntien ja vapauden Eurooppa -ryhmään. Aiemmin se on kuulunut sitoutumattomien ryhmään, luukun ottamatta lyhyttä kautta vuonna 2007, jolloin se kuului lyhytikäiseen Identiteetti, perinteet ja itsemääräämisoikeus -ryhmään.


title: Vlaams Belang

text: Vlaams Belang vastustaa Turkin liittymistä Euroopan unioniin ja homoavioliittoja. Keskeisiä teemoja ovat Flanderin itsenäisyys, maahanmuuton vastustaminen ja yleisen armahduksen myöntäminen natsi-Saksan kanssa yhteistyötä tehneille.


title: Vlaams Belang

text: Puolue ehdotti marraskuussa 2007 Belgian hajottamista kahtia.


title: Belgian Grand Prix 2005

text: Belgian Grand Prix 2005 oli Formula 1 -kauden 16. osakilpailu, joka ajettiin 11. syyskuuta 2005 Span radalla Belgiassa. Kilpailun voitti McLarenilla ajanut Kimi Räikkönen, jolle voitto oli kauden kuudes.


title: Survivalism

text:
Survivalism on ensimmäinen single Nine Inch Nailsin Year Zero -albumilta. Kappaleesta tehtiin myös musiikkivideo.
14. helmikuuta kuultiin ensimmäisen kerran osa Survivalismin kertosäkeestä, kun yhtyeen fanit soittivat kiertue T-paidoista löytyneeseen puhelinnumeroon. Osa kiertuepäivämääristä oli painettu paitaan väärällä värillä, ja näistä numeroista muodostui puhelinnumero.
13. maaliskuuta single julkaistiin iTunesissa ja CD sekä vinyylilevy 2. huhtikuuta.
Survivalism soitettiin ensimmäisen kerran livenä Barcelonassa, Espanjassa 19. helmikuuta. Kappaletta on käytetty myös CSI:n jaksossa.


title: Survivalism

text:
Musiikkivideon ovat ohjanneet Alex Lieu, Rob Sheridan ja Trent Reznor.
Videossa kuvataan valvontakameroiden näyttöjä, joista päästään seuraamaan monien asuntojen ja niissä asuvien henkilöiden elämää. Videossa näkyy:Kameroita on suunnattuna myös käytäviin ja kerrostalon portaikkoon.
Noin minuutin jälkeen kuvaruuduista nähdään kuinka SWAT kerääntyy kadulle. He menevät sisään muodostelmassa ja hyökkäävät asuntoon, jossa yhtye soittaa. Hyökkäyksen ääni kantautuu asukkaiden huoneistoon, ja kaikki lopettavat hetkeksi se, mitä olivatkaan tekemässä. Hetken kuluttua kaikki kuitenkin palaavat takaisin omiin hommiinsa. Tässä vaiheessa osa kameroista on sammutettu. Yhtye ei ole enää huoneessaan. Lattialla on verilammikko. Musiikkivideon viimeisessä kohtauksessa näkyy, kuinka SWAT -ryhmän jäsen vetää verta vuotavaa ruumista nurkan taakse.


title: Jouko Narvanmaa

text: Jouko Narvanmaa (s. 10. syyskuuta 1962 Turku) on entinen jääkiekkoilija ja HC TPS Turku Oy:n toimitusjohtaja vuosina 1999–2006. Narvanmaa voitti Turun Palloseurassa pelaajana neljä Suomen mestaruutta. Toimitusjohtajavuosina joukkue saavutti kaksi SM-kultaa ja yhden hopean.


title: Jouko Narvanmaa

text: Pelaajana Narvanmaa pelasi puolustajan paikkaa ja oli yksi TPS:n kannattajien suosikeista. Hän joutui kuitenkin lopettamaan pelaajauransa kauden 1993–94 jälkeen selkävamman vuoksi. 401 runkosarjaottelussa kertyi 163 tehopistettä. Toimitusjohtajana Narvanmaa joutui etenkin loppuaikoinaan fanien ja mediankin hampaisiin joukkueen huonon menestyksen seurauksena. Narvanmaa päätti lopulta irtisanoutua tehtävästään, minkä jälkeen hänen paikkansa otti Seppo Sutela.


title: Jouko Narvanmaa

text: TPS:n lisäksi Narvanmaa pelasi Ruotsissa MoDo:n joukkueessa kausina 1986–88. Urheilun lisäksi Narvanmaa on työskennellyt muun muassa rahoitusalalla, koulutukseltaan hän on yo-merkonomi (1985). Joukolla on Taru-vaimon kanssa kaksi lasta (s. 1988 ja 1991). Narvanmaa on työskennellyt puutarhaliike Helle Oy:n hallintojohtajana elokuusta 2006.


title: Carl Friedrich Bruch

text: Carl Friedrich Bruch (11. maaliskuuta 1789 – 21. joulukuuta 1857) oli saksalainen lintutieteilijä.


title: Carl Friedrich Bruch

text: 1828 Bruch ehdotti, että eläintieteessä otettaisiin käyttöön trinominen eli kolmisanainen nimikkeistö. Siihen asti oli vallalla binominen eli kaksisanainen nimikkeistö, jonka kehitti Carolus Linnaeus.


title: Carl Friedrich Bruch

text: Bruch kuvaili ja nimesi linnuista kiharapelikaanin ("Pelecanus crispus"), namibianlokin ("Larus hartlaubii"), nokilokin ("Larus hemprichii") ja punajalkakajavan ("Rissa brevirostris").


title: Diogo Cão

text: Diogo Cão oli portugalilainen löytöretkeilijä, joka teki 1480-luvun aikana kaksi matkaa Afrikan rannikolle. Hän saapui ensimmäisenä eurooppalaisena Kongojoelle ja vieraili lisäksi muun muassa nykyisten Angolan ja Namibian alueilla.


title: Diogo Cão

text: Cão syntyi mahdollisesti Vila Realissa. Hän oli ainakin huhtikuussa 1484 jälleen Lissabonissa, mutta lähti uudelle matkalle ja ilmeisesti vieraili jälleen Kongon seudulla.


title: Diogo Cão

text: Vuodelta 1489 olevan tiedon mukaan Cão olisi kuollut Cape Crossilla eteläisellä Atlantilla, nykyisen Namibian edustalla.


title: The Deadly Mr. Frost

text: The Deadly Mr. Frost ("Mister Frost") on vuonna 1990 brittiläis-ranskalaisella yhteistyöllä valmistunut psykologinen trilleri, jonka ohjasi ranskalainen Philippe Setbon. Pääosissa ovat Jeff Goldblum, Alan Bates ja Kathy Baker.


title: The Deadly Mr. Frost

text: Etsivä Detweiler menee tapamaan herra Frostia tämän kartanolle kysyäkseen mieheltä tietoja seudulla tapahtuneesta murhien sarjasta. Detweilerin hämmästykseksi Frost myöntää avoimesti, että on haudannut useita ruumiita kartanonsa lähiympäristöön. Tämän jälkeen Frost viedään mielisairaalaan eikä hän puhu siellä kenellekään kahteen vuoteen.


title: The Deadly Mr. Frost

text: Mielisairaalassa alkaa tapahtua outoja asioita heti Frostin saavuttua sinne. Ennen niin itsekäs lääkäri Reynhardt menettää äkkiä itseluottamuksensa ja ihmiset näkevät peileistä pelottavia silmiä. Frost suostuu puhumaan ainoastaan Sarah Day -nimiselle lääkärille, joka kysyykin mieheltä, mikseivät poliisit löydä hänestä mitään asiakirjoja. Lopulta Frost paljastaa naiselle olevansa Saatana, jonka tehtävänä on muistuttaa ihmisille paholaisen olemassaolosta ja saada nainen murhaamaan hänet.


title: The Deadly Mr. Frost

text: Day ei usko miehen puheita aluksi, mutta kun outoja asioita alkaa tapahtua naisen ympärillä, Day epäilee miehen puhuvan sittenkin totta.


title: Elämää suurempi äänilevy

text: Elämää suurempi äänilevy on huumorirock-yhtye Turo's Hevi Geen vuonna 1990 ilmestynyt kolmas albumi. Vuonna 2005 Poptori Oy julkaisi levystä uusintapainoksen. Levynkannen kuvat on valokuvataiteilija Juha Metso kuvaamia.


title: La vida es un ratico

text: La vida es un ratico on Juanesin neljäs studioalbumi, joka julkaistiin vuonna 2007.


title: Tuleva keräilyharvinaisuus

text: Tuleva keräilyharvinaisuus on huumorirock-yhtye Turo's Hevi Geen vuonna 1991 ilmestynyt neljäs albumi.


title: Tuleva keräilyharvinaisuus

text: Yhtyeen varsinainen laulaja Hara Laukkanen laulaa levyllä vain kaksi kappaletta (1 ja 9). Kappaleet 2-6, 8 laulaa Rane Rautiainen, kappaleen 7 laulaa yhtyeen basisti Ari Hukkanen. Viimeinen kappale ”Truidii” on instrumentaali.


title: Japanin Grand Prix 2005

text: Japanin Grand Prix 2005 oli Formula 1 -sarjan osakilpailu, joka ajettiin 9. lokakuuta 2005 Suzukan radalla Japanissa. Kilpailun voitti McLarenilla ajanut Kimi Räikkönen, jolle voitto oli kauden seitsemäs.


title: Ei se mitn!

text: Ei se mitn! on suomalaisen huumorirock-yhtyeen Turo's Hevi Geen kuudes studioalbumi, ja se on ilmestynyt 1999. Albumia myytiin kultalevyn verran. Albumi on äänitetty Finnvox-studioilla, äänittäjänä Jyrki "Speedy" Saarinen.


title: SHO

text: Sho tai SHO voi tarkoittaa


title: Mitäs tilasit!!

text: Mitäs tilasit!! on Turo's Hevi Gee -yhtyeen vuonna 2000 ilmestynyt albumi.


title: Paul Delvaux

text: Paul Delvaux (23. syyskuuta 1897 – 20. heinäkuuta 1994) oli belgialainen surrealistinen taidemaalari.


title: Paul Delvaux

text: Liègen maakunnassa syntynyt Delvaux opiskeli Brysselissä. Hän alkoi 1920–1930-lukujen vaihteessa saada vaikutteita Giorgio de Chiricon metafyysisestä taiteesta.


title: Paul Delvaux

text: Delvaux'n maalausten yhtenä usein toistuvana aiheena ovat alastomat naiset, jotka tuijottavat ja liikehtivät kuin hypnotisoituina esimerkiksi rautatieasemilla ja vanhoissa palatseissa. Naisten ohella maalauksissa esiintyy luurankoja, knallipäisiä miehiä ja hämmentyneitä tieteilijöitä. Maalausten perspektiivivaikutelma on usein epätodellinen ja unenomainen kuten de Chiricon metafyysisissä maalauksissa. Yleisesti ottaen Delvauxin voidaan sanoa olleen kiinnostuneempi viivasta kuin väristä, ja jotkut hänen 1950-luvun työnsä ovatkin lähes yksivärisiä.


title: Paul Delvaux

text: Vuonna 1965 Delvaux nimitettiin Belgian kuninkaallisen taideakatemian johtajaksi. Hänen nimeään kantava museo "Paul Delvaux Museum" avattiin vuonna 1982 Saint-Idesbaldissa, Länsi-Flanderissa. Delvaux kuoli Veurnessa 20. heinäkuuta 1994 elettyään 96 vuotta ja kymmenen kuukautta.


title: George Campbell

text: George Campbell (25. joulukuuta 1719 Aberdeen, Skotlanti – 6. huhtikuuta 1796) oli skotlantilainen valistusfilosofi, teologi, pappi ja Marischal Collegen teologian professori vuosina 1770–1795.


title: George Campbell

text: Campbellilla oli kolme erityistä kiinnostuksen kohdetta: kieli, teologia ja retoriikka. Viimeksi mainitusta hän oli kiinnostunut, koska hän uskoi sen tekevän hänen oppilaistaan parempia saarnaajia. Samasta syystä hänestä tuli retoriikan filosofi: hän ymmärsi, että valistuksen tuomat filosofiset muutokset vaikuttaisivat myös retoriikkaan suuresti.


title: George Campbell

text: Campbell sai vaikutteita mm. John Lockelta, Thomas Reidin "common sense" -filosofiasta, Francis Baconilta, David Humelta, Quintilianukselta ja Augustinukselta.


title: David Wechsler

text: David Wechsler (12. tammikuuta 1896 – 2. toukokuuta 1981) oli yhdysvaltalainen psykologi. Hänet tunnetaan älykkyystesteistään.


title: David Wechsler

text: Wechsler syntyi romanianjuutalaiseen perheeseen ja muutti vanhempiensa kanssa Yhdysvaltoihin lapsena. Hän opiskeli Columbian yliopistossa, ja suoritti tohtorintutkinnon vuonna 1925 Robert S. Woodworthin ohjauksessa. Toisen maailmansodan aikana hän kehitti Yhdysvaltain armeijalle psykologisia testejä uusien asevelvollisten tutkimiseksi.


title: David Wechsler

text: Vuonna 1932 Wechsleristä tuli johtava psykologi Washingtonin osavaltion Bellevuen psykiatriseen sairaalaan, jossa hän työskenteli vuoteen 1967 saakka. Hänen kuollessaan vuonna 1981 hänen kehittämänsä psykologiset testit olivat jo keränneet runsaasti arvostusta.


title: David Wechsler

text: Wechsler tunnetaan parhaiten älykkyystesteistään. "Wechsler Adult Intelligence Scale" (WAIS) kehitettiin alun perin vuonna 1939 nimellä Wechsler-Bellevue Intelligence Test. Myöhemmin Wechsler kehitti sen pohjalta lapsille tarkoitetun version "Wechsler Intelligence Scale for Children" (WISC), joka julkaistiin ensimmäisen kerran vuonna 1949 ja esikouluikäisten ja pienempien lasten version "Wechsler Preschool and Primary Scale of Intelligence" (WPPSI), jonka ensimmäinen versio ilmeistyi vuonna 1967. Wechsler kehitti testistönsä tutkiakseen potilaitaan Bellevuen sairaalassa, sillä hän piti silloista runsaasti käytettyä Binet`n älykkyystestiä riittämättömänä. Yhä runsaasti käytetyt testit perustuvat Wechslerin käsitykseen älykkyydestä yksilön yleisenä kykynä toimia tarkoituksenmukaisesti, ajatella rationaalisesti ja toimia tehokkaasti ympäristössään.


title: David Wechsler

text: Mensa ja muut samanlaiset korkean älykkyysosamäärän seurat, esimerkiksi Triple Nine Society, käyttävät Wechslerin WAIS-testiä jäsenyyteen pääsemisen mittaustestinä.


title: Lastukosken kanava

text: Lastukosken kanava on itsepalveluna toimiva sulkukanava, joka sijaitsee Nilsiässä nykyisessä Kuopion kaupungissa. Se rakennettiin vuosina 1904–1905 ja avattiin liikenteelle vuonna 1906. Sen pituus on 350 metriä.


title: John Österholm

text: John Emil Österholm (5. lokakuuta 1882 Tammisaari – 16. marraskuuta 1960 Helsinki) oli poliitikko, joka toimi RKP:n kansanedustajana vuodesta 1919, kunnes sai vapautuksen sairauden takia 15. syyskuuta 1960. Hänen tilalleen tuli RKP:n Torsten Aminoff. Österholm osallistui 46 valtiopäiville ja oli Suomen pitkäaikaisin kansanedustaja. Hän sai kouluneuvoksen arvonimen vuonna 1943.


title: John Österholm

text: Österholm oli Helsingin ruotsalaisen työväenopiston johtajana vuosina 1923–1950. Hän toimitti pitkään "Västra Nyland" -lehteä.


title: John Österholm

text: 78-vuotiaaksi elänyt Österholm oli presidentin valitsijamiehenä vuosina 1925, 1931, 1940, 1943 ja 1950. Hän osallistui Suomen valtuuskunnan jäsenenä Pariisin rauhanneuvotteluihin vuonna 1946.


title: Jaajo Linnonmaa

text: Jari Arto Olavi ”Jaajo” Linnonmaa (s. 25. toukokuuta 1978 Helsinki) on suomalainen juontaja, näyttelijä ja yrittäjä.


title: Jaajo Linnonmaa

text: Linnonmaa juontaa Radio Suomipopilla "Aamulypsy"-ohjelmaa ja Nelosella "Haluatko miljonääriksi?" -ohjelmaa . Hänet on palkittu yhdeksän kertaa vuoden radiojuontajana.


title: Jaajo Linnonmaa

text: Linnonmaa on käynyt Helsingin Kauppaoppilaitoksen ja on varsinaiselta koulutukseltaan matkatoimistovirkailija.


title: Jaajo Linnonmaa

text: Jaajo Linnonmaa aloitti televisiossa Subtv:n "Räsypokka"- ja "Jaajon Jacuzzi" -ohjelmien juontajana. Lisäksi hän on juontanut MTV3:lla "Pulssi"-ohjelmaa.


title: Jaajo Linnonmaa

text: Linnonmaa oli mukana myös MTV3:n "VIP Seikkailu" -sarjassa kilpailijana. Vuodesta 2016 alkaen hän on juontanut "Haluatko miljonääriksi?" -visailua.


title: Jaajo Linnonmaa

text: Radiossa Linnonmaa on juontanut Radio Suomipop -kanavalla, aluksi iltapäiväohjelmaa ja vuodesta 2006 alkaen "Aamulypsy"-nimistä aamuohjelmaa. Vuonna 2012 Linnonmaa vetäytyi vuodeksi juontajan töistä ja palasi Aamulypsyn juontajaksi vuoden 2013 alusta alkaen.


title: Jaajo Linnonmaa

text: Aluksi Linnonmaa juonsi "Aamulypsyä" yhdessä Anni Hentun (nyk. Hautalan) ja myöhemmin Petra Kalliomaan kanssa. Nykyisin ohjelmaa juontavat Linnonmaa, Anni Hautala ja Hovimuusikko Ilkka.


title: Jaajo Linnonmaa

text: "Aamulypsy" on palkittu useita kertoja vuoden radio-ohjelmana. Linnonmaa itse on valittu monesti vuoden radiojuontajaksi.


title: Jaajo Linnonmaa

text: Lokakuussa 2015 Julkisen sanan neuvosto antoi Radio Suomipopille huomautuksen ihmisarvon loukkaamisesta. Neuvoston mukaan Linnonmaa ja Juha Perälä käsittelivät ohjelmassaan juutalaisten kansanmurhaa erittäin halventavasti. Sisältöjohtaja Jussi Suvannon mielestä kanava ei rikkonut hyvää journalistista tapaa, vaan hänen mielestään oli selvää, että kanavan tapa käsitellä aiheita ei naurata kaikkia.


title: Jaajo Linnonmaa

text: Vuonna 2003 ilmestynyt "Hymypoika"-elokuva sai alkunsa Jaajo Linnonmaan ideasta. Näyttelijänä hänet nähtiin ensi kerran pienessä roolissa elokuvassa "Veijarit".


title: Jaajo Linnonmaa

text: Linnonmaa näyttelee myös sivuroolia Yle TV2:n lokakuussa 2014 alkaneessa, suomalaisessa draamasarjassa nimeltä "Syke".


title: Jaajo Linnonmaa

text: Vuonna 2015 ensi-iltaan tulleessa "Luokkakokous"-elokuvassa Linnonmaa on pääosassa Sami Hedbergin ja Aku Hirviniemen kanssa. Hän toisti roolinsa elokuvan jatko-osassa, joka ilmestyi vuotta myöhemmin.


title: Jaajo Linnonmaa

text: Linnonmaa on sarjayrittäjä. Hänen perustamiaan brändejä ovat mm. MySoda-hiilihapotuslaitteet sekä St. Barley -olut. Linnonmaa oli vuonna 2001 mukana perustamassa tuotantoyhtiö Komia Helsinkiä, mutta ei nykyään ole siinä osallisena.


title: Jaajo Linnonmaa

text: Linnonmaa järjestää vuosittain suosittua estejuoksutapahtuma Extremerunia. Tapahtuma järjestettiin ensimmäisen kerran vuonna 2010 Vantaalla, ja vuonna 2017 se oli laajentunut viidelle paikkakunnalle. Lasten Extremerun järjestettiin ensimmäisen kerran vuonna 2016. Linnonmaa on vuosittain antanut ison osan tapahtuman tuotoista hyväntekeväisyyteen. Vuonna 2016 Linnonmaa lahjoitti 5 000 euron ExtremeRun-hyväntekeväisyyspotin Suomen Vammaisurheilu ja -liikunta VAU:lle lasten ratakelaustuolin hankintaan.


title: Jaajo Linnonmaa

text: Linnonmaa harrastaa totopelejä. Hän sijoittui vuonna 2009 toton SM-kilpailussa toiseksi häviten voiton täpärästi Jarkko Mäntylälle. Jaajo on myös Suomen Ravitallin perustaja, pääosakas ja hallituksen jäsen. Tallissa on yli 2 000 osakasta, ja vuonna 2011 sen hevonen I.P. Lento voitti Ylöjärven Teivossa Kuninkuusravien päämatkan.


title: Jaajo Linnonmaa

text: Maaliskuussa 2016 Linnonmaasta tuli jalkapalloseura PK-35 Vantaan osaomistaja. Hän on juniorina pelannut samassa seurassa ja aikoo jatkossa osallistua seuran markkinointiin.


title: Jaajo Linnonmaa

text: Linnonmaa on ryhtynyt myös teknologiayrittäjäksi julkaisemalla virtuaalitodellisuuteen perustuvan matkailusovelluksen Virtual Travellerin Slush-tapahtumassa joulukuussa 2016 Helsingissä.


title: Jaajo Linnonmaa

text: Linnonmaa ei lapsena ärrävikansa takia osannut lausua nimeään "Jari" vaan lausui sen muodossa "Jaajo". Myöhemmin hän otti Jaajon taiteilijanimekseen.


title: Jaajo Linnonmaa

text: Linnonmaalla on Maija-niminen vaimo ja vuonna 2014 syntyneet kaksostyttäret. Kolmas tytär syntyi marraskuun alussa 2016.


title: Jaajo Linnonmaa

text: Entinen HIFK-pelaaja ja maajoukkuejääkiekkoilija Harri Linnonmaa on Jaajon isän serkku.


title: Jaajo Linnonmaa

text: Maaliskuussa 2016 Aku Ankka -lehdessä esiintyi Linnonmaan nimeä mukaileva "Kaapo Hillonmaa" -hahmo. Tapaus oli Linnonmaan mukaan "ehkä kovin juttu ikinä".


title: Schottky-virhe

text:
Schottky-virhe on atomitason hilassa oleva virhe. Schottky-virheessä hilassa on yhtä paljon kationi- ja anionivakansseja.
Vakanssit muodostuvat stoikiometrian mukaan. Virhe on nimetty Walter H. Schottky:n mukaan.


title: Yo! Bum Rush the Show

text: Yo! Bum Rush the Show on vuonna 1987 ilmestynyt Public Enemyn albumi. Levy oli yhtyeen ensimmäinen levy-yhtiön kautta julkaistu levy.


title: Tiehytmadot

text: Tiehytmadot eli imumadot ("Trematoda") on laakamatojen pääjaksoon kuuluva eläinluokka. Tiehytmatoja tunnetaan noin 9 000 lajia, joista useimmat elävät aikuisina selkärankaisten loisina ja toukkavaiheessa esimerkiksi nilviäisissä. Tiehytmadoista tunnetuimpia on lampaan maksamato ("Fasciola hepatica") ja muun muassa bilhartsiaa aiheuttavat halkiomadot. Ihmisessä loisivia tiehytmatoja elää myös sappiteissä ja suolistossa.


title: Frenkel-virhe

text: Frenkel-virhe on atomitason hilassa oleva hilavirhe. Frenkel-virhe sijoittuu joko kationi- tai anionihilaan, jolloin vakanssien määrä on yhtäsuuri kuin saman aineen välisija-atomien määrä, eli virhe muodostuu kun atomi tai ioni siirtyy pois hilasta ja sijoittuu välisijaan. Virhe on nimetty venäläisen fyysikon, Yakov Frenkel:n mukaan.


title: Gottlob Ernst Schulze

text: Gottlob Ernst Schulze (23. elokuuta 1761 Heldrungen, Thüringen – 14. tammikuuta 1833 Göttingen) oli saksalainen filosofi, joka lukeutuu saksalaisiin idealisteihin. Hän toimi professorina Wittenbergin, Helmstedtin ja Göttingenin yliopistoissa. Schulzen merkittävin teos "Aenesidemus" (1792), joka oli nimetty skeptikko Ainesidemoksen mukaan, oli skeptistä polemiikkia Immanuel Kantin "Puhtaan järjen kritiikkiä" ja Karl Leonhard Reinholdin ”elementaarifilosofiaa” vastaan.


title: Gottlob Ernst Schulze

text: Göttingenissä Schulze neuvoi oppilastaan Arthur Schopenhauer keskittymään Platonin ja Kantin ajatteluun. Tällä neuvolla oli suuri vaikutus Schopenhauerin filosofiaan. Schopenhauer opiskeli vuosina 1810–1811 sekä psykologiaa että metafysiikkaa Schulzen alaisuudessa.


title: Arinc 429

text: Arinc 429 on ilma-aluksissa käytettävä avioniikan väyläprotokolla. Arinc 429:n määrittelystä selviää väylän fyysinen ja sähköinen rajapinta.


title: Arinc 429

text: Aeronautical Radio INC. (ARINC) on 1929 perustettu yhtiö, jonka perustivat neljä yhdysvaltalaista lentoyhtiötä yhtenäistämään ja kehittämään radioliikennettä ilmailussa. Vain lentoyhtiöt tai ilmailualan toimijat voivat olla yhtiön osakkeenomistajia. Tätä vastaan lähes kaikki lentoyhtiöt ja lentokoneet voivat käyttää ARINCin palveluja.


title: Arinc 429

text: ARINC Spesifikaatio 429:n on kehittänyt ja sitä hoitaa Airlines Electronic Engineering Committee, AEEC, yhdessä lentoyhtiöiden, hallitusten ja ARINCin kanssa.


title: Arinc 429

text:
Arinc 429 on kaksijohtiminen point-to-point-tyyppinen väylä, joka on spesifioitu siviili-ilmailussa käytettävien lentokoneiden avioniikkaan. Johdintyyppi on määritelty kierretyksi parikaapeliksi.
Arinc 429 käyttää yksisuuntaista väylärakennetta, jolloin lähetys (Tx) ja vastaanotto (Rx) tapahtuvat eri porteista. Rakenne tunnetaan Mark 33 Digital Information Transfer Systeminä (DITS). Viestit liikkuvat nopeudella 12,5, 50(optio) tai 100 kbps. Lähetin lähettää aina joko 32-bittisiä sanoja tai nollaa. Vastaanottimia yhteen kierrettyyn pariin voi liittyä 20 kappaletta kerrallaan. Ketjussa voi siis olla vain yksi lähetin 20:tä vastaanotinta kohden.


title: Arinc 429

text: Arinc-standardi tukee high-, low- ja null-jännitetasoja. Johtokoodi on Bipolar-RZ, jossa 1 tarkoittaa puolen bitin mittaista jännitteen high-tasoa ja 0 vastaavasti puolen bitin mittaista low-tasoa. Tällä muodolla väylän kello kulkee viestin mukana ja on tahdistettavissa myös pitkistä 0- ja 1-tiloista. Jännitteet väylässä ovat 10 V yhden voltin toleranssilla kahden johtimen välillä. Täten jos toisessa johtimessa on +5 V, on toisessa johtimessa silloin -5 V.


title: Arinc 429

text: Jokainen ARINC-sana sisältää viisi kentää. Nämä ovat:


title: Arinc 429

text: Pariteetti on bitti 32. Pariteetin arvo on 1 tai 0 riippuen viestin yhteenlasketusta arvosta. Tarkoituksena on saada jokainen viesti joko parilliseksi tai parittomaksi. Jos viesti on pariton vaikka sen kuuluisi olla parillinen, tiedetään että viestiin on tullut virhe.


title: Arinc 429

text:
Bitit 31 ja 30.
Merkki/tila -matriisissa (Sign/Status Matrix) ilmoitetaan datan luonne.


title: Arinc 429

text:
Bitit 11–29.
DATA voi olla koodattu BCD- tai BNR-muotoon. Koodauksia voidaan käyttää myös sekaisin.


title: Arinc 429

text: Bitit 10 ja 9 kertovat, mihin vastaanottimeen data on tarkoitettu.


title: Arinc 429

text:
Bitit 8–1.
Etiketti on tarkoitettu laitteen tunnistamiseen. Lentokoneessa on useita erityyppisiä laitteita, joilla on omat ID-numerot. Lisäksi laitteilla on omat sarjanumerot. Esimerkkejä erityyppisistä laitteista on lennonhallintatietokone (FMC), hyrrätaso, polttoainetankit, renkaanpaineiden monitorointi ja GPS-sensorit.


title: Arinc 429

text: Jokaisen sanan vähiten määräävä bitti lähetetään ensimmäisenä lukuun ottamatta etikettisanaa (label). Etiketti lähetetään ennen dataa. Bittien lähetysjärjestys on seuraavanlainen: 8,7,6,5,4,3,2,1,9,10,11,12,13...32.


title: Vr1

text: Vr1, aiemmin L1, ”Kana”, on suomalainen järjestelyhöyryveturi.


title: Vr1

text: Vetureita alettiin hankkia 1900-luvun alkupuolella; alun perin ne olivat märkähöyrytyyppisiä mutta jo varhain ne muutettiin tulistajavetureiksi.


title: Vr1

text: Vr1 osoittautui voimakkaaksi ja tehokkaaksi järjestelyveturiksi, jonka kolmiakselisuus teki siitä keikkuvaisen, jos nopeus ylitti 20 kilometriä tunnissa, mistä se saikin liikanimen "Kana".


title: Vr1

text: Erityisen päteväksi veturi osoittautui laskumäkityössä.


title: Vr1

text: Vr1-veturit poistuivat vakituisesta liikenteestä vuonna 1975. Vetureita on säilynyt runsaasti. Haapamäellä on suurin yhteismäärä. Pieksämäen Höyryveturitoimikunta pitää veturia numero 665 ajokunnossa ja suorittaa sillä tilausajoa. Haapamäen vetureista yksi on ajokunnossa (Vr1 789).


title: Vr1

text: Muistomerkkeinä vetureita on useita: Numero 661 on Hyrsylänmutkan talossa Nummi-Pusulassa ja sen omistaa tanssitaiteilija Aira Samulin. Numero 663 on Brüggenissa, Saksassa.


title: Vakanssi

text: Vakanssi on atomihilassa oleva aukko, josta puuttuu joko atomi tai ioni. Diffuusio perustuu atomien liikkeisiin vakanssien välityksellä.


title: Vakanssi

text: Mikäli täydellisestä kiderakenteessa puuttuu jokin atomi tai kiteessä on ylimääräinen atomi kohdassa, joka normaalisti on tyhjä, on kyseessä pistemäinen hilavirhe. Edellistä kutsutaan vakanssiksi ja jälkimmäistä välisija-atomiksi. Pistemäisten hilavirheiden kanssa varsin samankaltainen on myös kemiallinen kidevirhe. Sillä tarkoitetaan tilannetta, jossa jokin toinen atomi korvaa hilapisteeseen virheettömässä kiteessä kuuluvan atomin. Tällöin puhutaan korvaussija-atomista.


title: Gifford-luennot

text: Gifford-luennot () on luentosarja, jonka perusti Adam Lord Gifford (k. 1887) testamentillaan luonnollisen teologian tutkimuksen edistämiseksi. Luonnollisella teologialla hän tarkoitti laajassa merkityksessä (luonnon)tieteiden tukemaa teologiaa, joka ei ollut riippuvaista ihmeistä. Luentoja pidetään skotlantilaisissa yliopistoissa: näihin lukeutuvat St Andrewsin yliopisto, Glasgow'n yliopisto, Aberdeenin yliopisto ja Edinburghin yliopisto.


title: Gifford-luennot

text: Luentoja on järjestetty vuodesta 1888. Nimitys Gifford-luentojen pitäjäksi on suuri akateeminen kunnianosoitus. Luennot pidetään yleensä yhden akateemisen vuoden kestävänä luentosarjana, ja luennot luennoidaan sillä tarkoituksella, että niiden sisältö julkaistaisiin kirjana. Monista Gifford-luentoja sisältävistä teoksista on tullut klassikkoteoksia teologian ja filosofian alalla sekä niiden ja luonnontieteen välisen suhteen tarkastelun kannalta.


title: Abominog

text: Abominog on brittiläisen hard rock -yhtye Uriah Heepin neljästoista studioalbumi, joka julkaistiin vuonna 1982.


title: Abominog

text: Levy sai hyvin listamenestystä ja esitteli musiikillisesti ja kokoonpanoltaan uudistuneen yhtyeen. Kitaristi Mick Box kokosi uuden yhtyeen ympärilleen Uriah Heepin hajottua epävirallisesti vuonna 1981. Rumpaliksi palasi Ozzy Osbournen yhtyeestä Lee Kerslake, joka oli soittanut Uriah Heepissä useita vuosia 1970-luvulla. Uusi laulaja oli aiemmin Trapezessa laulanut Peter Goalby. "Conquest"-albumin jälkeen 1980 yhtyeestä eronnut kosketinsoittaja Ken Hensley oli halunnut Goalbyn yhtyeeseen jo vuonna 1979, kun John Lawton erosi Uriah Heepistä. Hensleyn toive ei toteutunut, sillä tuolloin yhtyeen muut jäsenet valitsivat laulajaksi John Slomanin. Yhtyeen uusi basisti oli aikaisemmin muun muassa Rainbow’ssa ja Ozzy Osbournen yhtyeessä musisoinut Bob Daisley. Kosketinsoittaja John Sinclairin aiempia yhtyeitä olivat Heavy Metal Kids ja Lion.


title: Abominog

text: Musiikillisesti "Abominog" siirsi yhtyeen 1980-luvulle. Levyn musiikki poikkesi selvästi David Byronin tai Ken Hensleyn aikaisesta yhtyeen musiikista. Kappaleet olivat New Wave Of British Heavy Metal- ja AOR-vaikutteista heavy metalia. Neljä levyn kappaleista ei ole alun perin Uriah Heepin tekemiä. Lisäksi John Slomanin ja Trevor Bolderin säveltämä, vuonna 1980 Uriah Heepin singlenä julkaisema kappale "Think It Over" sovitettiin uudelleen "Abominogille". Albumin Euroopan ja Pohjois-Amerikan julkaisuissa on erilainen kappalejärjestys.


title: Abominog

text: "Abominog" sai kriitikoilta ja ostavalta yleisöltä hyvän vastaanoton ja oli menestys niin Euroopassa kuin Yhdysvalloissa. Levy nousi Britannian listalla sijalle 34. ”That's the Way That It Is” -kappale sai listamenestystä singlenä Yhdysvalloissa, jossa se nousi sijalle 25. Kappaleen suosiota edesauttoi siitä tehdyn musiikkivideon runsas esittäminen Music Televisionissa. Albumin paras listasijoitus Yhdysvalloissa oli 56. Lisäksi julkaistiin erillinen "Abominog Junior" -EP-levy, joka sisälsi soittolistoille nousseen kappaleen ”On the Rebound” sekä kaksi muuta kappaletta, jotka eivät kuuluneet varsinaiselle albumille.


title: Abominog

text:
A-puoli
B-puoli


title: Abominog

text: Expanded De-Luxe Edition -bonuskappaleet (Sanctuary 2005)


title: Dragons de Rouen

text: Dragons de Rouen on rouenilainen jääkiekkojoukkue, joka pelaa Ranskan pääsarjassa, Ligue Magnusissa. Joukkueen virallinen nimi on Rouen Hockey Élite 76.


title: Dragons de Rouen

text: Normandialainen joukkue on voittanut useasti maansa mestaruuden ja on yksi parhaiten menestyneitä ranskalaisjoukkueita.


title: Dragons de Rouen

text: Rouenin joukkueessa on pelannut useita suomalaisia, tunnetuimpana Petri Ylönen, Ranskan maajoukkueessakin pelannut maalivahti. Ylönen torjui Rouenille viisi mestaruutta.


title: Dragons de Rouen

text: Joukkueen maskottina on seuran nimen mukaisesti lohikäärme.


title: Julli

text: Julli on lappilainen sarjakuvasankari, joka seikkailee Kuukkeli-lehden stripeissä ja omissa albumeissaan. Jullia piirtää Sotkamossa syntynyt, Kolarissa varttunut ja nykyisin Tuusulassa asustava Alpo Harju (s. 1964).


title: Julli

text: Jullin Jupinat -sarjakuva ilmestyi alun perin ylitorniolaisessa Länsiraja-lehdessä vuonna 1990. Seuraavana vuonna Julli alkoi ilmestyä myös Kuukkeli-lehdessä Ylläksellä, jossa siitä kehittyi vähitellen omanlaisensa tavaramerkki: Äkäslompolossa Jullilla on oma nimikkoravintola "Julli's bar & restaurant", jossa on tarjoiltu Jullin omaa oluttakin (Jullin Miehleinen ja Rohki Hyä). Ylläksellä mm. latuopasteita on kuvitettu Julli-aihein.


title: Chamois de Chamonix

text: Chamois de Chamonix (viralliselta nimeltään Chamonix Hockey Club) on chamonix'lainen jääkiekkojoukkue, joka pelaa Ranskan pääsarjassa, Ligue Magnusissa.


title: Chamois de Chamonix

text: Chamois on yksi maan vanhimmista seuroista ja Ranskan kaikkien aikojen menestyksekkäin jääkiekkojoukkue. Chamois on voittanut maansa mestaruuden 30 kertaa. Viimeisin mestaruus tosin on vuodelta 1979.


title: Autokorrelaatio

text: Tilastotieteessä ja signaalinkäsittelyssä autokorrelaatio on matemaattinen työkalu, joka kuvaa aikasarjan havaintojen välistä riippuvuutta havaintojen välisen aikaeron funktiona. Voidaan ajatella, että aikasarjassa esiintyy autokorrelaatiota silloin, kun sarja ei ole täysin satunnainen, vaan uudet havainnot riippuvat jollain tavalla olemassa olevista havainnoista.


title: Autokorrelaatio

text: Autokorrelaatio määritellään odotusarvona formula_1:n suhteen


title: Autokorrelaatio

text: missä formula_3 on aikasarjan näytteen arvo hetkellä formula_4. Symboli formula_5 tarkoittaa kompleksikonjugointia ja reaaliarvoiselle aikasarjalle tällä ei siis ole vaikutusta.


title: Autokorrelaatio

text: Olkoon formula_6 jono normaalijakautunutta kohinaa odotusarvolla formula_7, jonka eri ajanhetkiltä peräisin olevat näytteet ovat korreloimattomia. Määritelmän mukaan kaksi satunnaismuuttujaa ovat korreloimattomat, jos niille pätee


title: Autokorrelaatio

text: Korreloimattomuudesta ja kohinan formula_9 nolla-keskiarvoisuudesta seuraa, että


title: Autokorrelaatio

text: Tässä formula_11 on varianssi-operaattori.


title: Autokorrelaatio

text: Käytännön sovelluksissa tilastollista autokorrelaatiota ei tunneta, vaan se joudutaan estimoimaan havaitusta aineistosta.


title: Autokorrelaatio

text: Autokorrelaatio estimoidaan menetelmällä


title: Autokorrelaatio

text: Tämä estimaattori on harhainen, mutta asymptoottisesti harhaton.


title: Lucien Lelong

text: Lucien Lelong (11. lokakuuta 1889 Pariisi – 11. toukokuuta 1958 Pariisi) oli ranskalainen muotisuunnittelija.


title: Lucien Lelong

text: Lucien Lelong avasi oman muotitalon Pariisiin 1910-luvun lopulla. Pian suunnittelijan maine kasvoi ja hänen aktiivisinta kautta kesti aina 1940-luvulle asti. Lucien Lelongin kuuluisia asiakkaita olivat muun muassa Greta Garbo, Gloria Swanson ja Rose Kennedy. Lelongin muotitalolle työskentelivät 1940-luvulla myöhemmin tunnetutuksi tulleet muotisuunnittelijat kuten Christian Dior ja Hubert de Givenchy.


title: Lucien Lelong

text: Lucien Lelong oli naimisissa kolme kertaa. Hänen toinen vaimonsa oli Venäjän tsaari Aleksanteri II:n pojan tytär, prinsessa Natalie Paley (1905–1981). Suunnittelija kuoli sydänkohtaukseen 1958.


title: Kristian Pihlajaharju

text: Janne Kristian Pihlajaharju (s. 2. maaliskuuta 1969 Lappajärvi ) on vantaalais-helsinkiläisen Passionworks-yhtyeen basisti ja lauluntekijä . Hän on myös yhtyeen perustajajäsen ja Rowan3 Productions -levy-yhtiön ja ohjelmatoimiston toimitusjohtaja ja perustaja.


title: Kristian Pihlajaharju

text: Nuoruudessaan Pihlajaharju oli menestyksekäs yleisurheilija SM-tasolla lajeinaan 100 m ja pituushyppy. Hänen seuransa oli Lappajärven Veikot, ja hänellä on mm. seitsemän nuorten SM-mitalia.


title: Kristian Pihlajaharju

text: Vuodesta 2007 lähtien Pihlajaharju on kunnostautunut myös tapahtumajärjestäjänä Rowan3 Productions-yrityksessään. Hän oli herättämässä henkiin elokuussa 2007 Suomen toiseksi vanhinta musiikkifestivaalia, Tulivuorirockia , mutta erosi Tulivuorirockin toiminnasta vuoden 2008 festivaalin jälkeen. Vuodesta 2008 lähtien hän on järjestänyt suurkonsertteja muun muassa Vimpelin Saarikentällä sekä joulukonserttikiertueita muun muassa Tarja Turuselle Suomessa . Kesällä 2010 Pihlajaharju järjesti Joensuun Musiikkifestivaalin Joensuussa.


title: Harriet Hägglund

text: Harriet Hägglund, taiteilijanimeltään Harry, (s. 4. elokuuta 1970, Alahärmä) on vantaalais-helsinkiläisen Passionworks-yhtyeen laulaja, lauluntekijä ja perustajajäsen . Hän on myös yhtyeen levyjä julkaisevan Rowan3 Productions Ky -levy-yhtiö-ohjelmatoimiston äänetön yhtiömies. Ennen Passionworksia Harriet soitti koskettimia ja lauloi pietarsaarelaisessa Sonicroom-yhtyeessä sen koko toimintansa ajan (vuosina 1995-1998).


title: Harriet Hägglund

text: Harrietin ensiesiintyminen laulajana tapahtui 2-vuotiaana, ja 6-vuotiaana aloitti pianonsoiton. Hän opiskeli sittemmin Etelä-Pohjanmaan musiikkiopistossa pääaineenaan klassinen pianonsoitto, jonka lopetti I-kurssin suorittamisen jälkeen. Myöhemmin hän on opiskellut myös klassista laulua. Näytäntökaudella 1997-1998 Hägglund oli mukana Vaasan kaupunginteatterin musiikkinäytelmässä Myrskyluodon Maija.


title: Harriet Hägglund

text: Harriet Hägglund on toiminut MTV3 Chatin juontajana ja valvojana vuosina 2001–2003 sekä YleX:ssä toimittajana vuosina 2003–2005 muun muassa ohjelmissa Suora Lähetys, YleX Viikonloppu ja Kampus.


title: Gothiques d’Amiens

text: Gothiques d’Amiens (viralliseltaan nimeltään Hockey Club Amiens Somme) on amienslainen jääkiekkojoukkue, joka pelaa Ranskan pääsarjassa, Ligue Magnusissa.


title: Ducs d’Angers

text:
Ducs d'Angers (viralliselta nimeltään Association des Sports de Glisse d'Angers) on angerslainen jääkiekkojoukkue, joka pelaa Ranskan pääsarjassa, Ligue Magnusissa. Suomalainen Heikki Leime valmensi joukkuetta vuosina 2007-2010.
Seuran paras saavutus on kaudelta 2006-2007, jolloin joukkue voitti Ranskan Cup-mestaruuden. Cup-mestaruusjoukkueessa pelasi suomalaisia pelaajia: maalivahti Ville Koivula ja hyökkääjä Juho Jokinen.


title: Gustaf Estlander

text: Axel Gustaf Estlander () oli suomalainen arkkitehti, joka on tunnettu Helsinkiin suunnittelemistaan jugend-taloista. Estlander oli myös venesuunnittelija, kilpapurjehtija ja Euroopan mestari pikaluistelussa. Kaikki Estlanderin suunnittelemat rakennukset luokitellaan tänään kulttuurihistoriallisesti arvokkaiksi. Samoin kaikki Estlanderin suunnittelemat veneet luokitellaan klassikoiksi.


title: Gustaf Estlander

text: Estlander pääsi ylioppilaaksi 1894 (Nya svenska läroverket i Helsingfors) ja valmistui arkkitehdiksi Polyteknillisestä opistosta 1898.


title: Gustaf Estlander

text: Estlander suunnitteli lukuisia tunnettuja helsinkiläistaloja, kuten Tusculumin Etu-Töölössä vuonna 1911 sekä lisäksi NJK:n paviljongin 1898.


title: Gustaf Estlander

text: Pikaluistelun Euroopan-mestaruuskilpailuissa hän voitti vuonna 1898, mutta jäi hopealle vuosina 1897 ja 1899. Helsingin EM-kisoissa 1898 hän voitti kaikki matkat. hänen voittoaikansa oli 49,2, , ja Pikaluistelun SM-kilpailuissa 1897 Estlander voitti kaksi matkaa, ajalla ja ajalla . Hän hävisi kuitenkin yleismestaruuden myös kaksi matkaa voittaneelle Nikolai Krjukoville. Vuoden 1898 SM-kilpailuissa Estlander voitti kolmesta matkasta kaksi ja yleismestaruuden. Hän oli nopein ajalla ja ajalla .


title: Gustaf Estlander

text: Estlander luisteli vuonna 1897 ensimmäisen virallisen Suomen ennätyksen kotimaan ratojen pikaluistelussa. Hänen aikansa pysyi ennätyksenä seuraavaan vuoteen, kunnes Franz Fredrik Wathén paransi sitä sekunnilla. Vuonna 1898 Estlander teki Suomen ennätykset kaikissa muissa luokissa. Hän paransi Arthur Backmanin kotimaan ratojen ennätystä aikaan , joka säilyi ennätyksenä vuoteen 1901, kunnes Wathén luisteli ajan . Hän teki samana vuonna kotimaan ratojen ensimmäisen virallisen Suomen ennätyksen . Jussi Viinikainen paransi ennätyksen lukemiin vuonna 1901. Estlander paransi samana vuonna 1898 Nikolai Krjukovin edellisenä vuonna luistelemaa Suomen ennätystä aikaan . Aika säilyi ennätyksenä neljä vuotta, kunnes Jussi Viinikainen luisteli ajan .


title: Gustaf Estlander

text: Estlander sai nimiinsä kaikki pikaluistelun viralliset kansainvälisten ratojen Suomen ennätykset vuonna 1898. Hänen 500 metrin ennätyksensä oli , jota Franz Fredrik Wathén paransi kolme vuotta myöhemmin aikaan . Estlander kellotti Suomen ennätykseksi ajan . Se säilyi ennätyksenä vuoteen 1908, jolloin Johan Wikander saavutti uuden ennätyksen . Estlanderin ennätysaika oli , jonka Jussi Viinikainen rikkoi vuonna 1901 tuloksellaan . Estlander sai ennätyksen ajalla . Franz Fredrik Wathén paransi aikaa neljä vuotta myöhemmin.


title: Gustaf Estlander

text: Estlander osallistui Tukholman kesäolympialaisiin vuonna 1912 kipparoiden "Örn"-veneen neljänneksi 8mR-luokassa ja häviten pronssimitalin suomalaiselle "Lucky Girl"-veneelle. Hän osallistui kilpapurjehdukseen ajan ja osallistui yli .


title: Gustaf Estlander

text: Estlander voitti vuonna 1914 purjehduksessa Sinebrychoffin pokaalin "Irene"-veneellä.


title: Gustaf Estlander

text: 1900-luvun alussa hän keskittyi venesuunnitteluun. Hänet laskettiin Suomen ja myöhemmin uuden kotimaansa Ruotsin etevimpiin venesuunnittelijoihin, ja hän tuli erityisesti tunnetuksi menestyvien R-veneiden ja saaristoristeilijöiden suunnittelijana. Kaikki Estlanderin luomukset ovat tänään tavoiteltuja klassikoita.


title: Gustaf Estlander

text: Hänen yksittäinen tunnetuin, vielä Suomessa edelleen aktiivisesti purjehtiva veneensä on 8mR-luokkaan kuuluva, vuonna 1928 entiselle arkkitehtikollegalleen Sigurd Frosterukselle suunniteltu Sphinx. Toinen kuuluisa Suomessa purjehtiva vene on 6mR-luokan Ian. Estlander suunnitteli veneen itselleen vuonna 1929, ja kilpaili sillä Suomessa viimeisen kerran elokuussa samana vuonna, voittaen kaikki kolme lähtöä. Kaiken kaikkeaan rakennettiin yli Estlanderin suunnittelemaa venettä.


title: Gustaf Estlander

text: Estlander omisti lyhyen ajan yhden Suomessa ennen ensimmäistä maailmansotaa kahdesta purjehtineista William Fifen suunnitteleman 12mR Irene-veneen. Samanaikaisesti hän purjehti samannimisellä itse suunnittelemallaan 10mR venellä. Yhdessä muiden NJK-laisten muodostaman konsortion kanssa hänellä oli myös osuus Alfred A. Mylnen suunnittelemassa 10mR Kitty-veneestä. Estlanderin motiivina muiden suunnittelijoiden veneen hankinnalle oli tutustuminen muiden huippusuunnitelijoiden R-mittasäännön ominaisuuksiin. Myöhemmin Estlanderista kehittyi R-veneiden mestarisuunnittelija.


title: Gustaf Estlander

text: Purjehdushistorioitsija Pekka Barckin mukaan Estlander omisti veneitä ympäri Eurooppaa ja matkusteli kilpailusta toiseen. Heti ensimmäisen maailmansodan jälkeen hän omisti vuoden verran Espanjasta ostamansa William Fifen kuuluisan 15mR Tuigan, jota ei koskaan toimitettu Suomeen. Estlander myi Tuigan vuonna 1919. Samana vuonna rakennettiin Estlanderin suunnittelema 150 m2 saaristoristeilijä, yli pitkä Singoalla. Vuonna 1911 rakennettu Kitty purjehtii jälleen Suomen vesillä. Venettä on vuosien ajan entisöinyt Johan Fagerholm.


title: Gustaf Estlander

text:
Estlander kuului suomalaiseen Estlander-aatelisukuun. Hänen isänsä oli kirurgian professori Jakob August Estlander (1831–1881). Hänen setänsä oli Ateneumin perustaja, professori Carl Gustaf Estlander. Vuonna 1901 hän meni naimisiin viipurilaisen "Hildur Ingrid Qvarnströmin" kanssa.
Gustaf Estlanderin aatelinen sukuhaara on nyttemmin sammunut.


title: Estlander

text: Estlander on suomalainen sivistyssuku, jonka kaksi sukuhaaraa on aateloitu. Suvun varhaisin tunnettu jäsen on Oulun raastuvan oikeuden jäsenenä 1660-luvulla toiminut Henrik Jakobinpoika, jonka poika Johan käytti nimeä Estlander vannoessaan porvarinvalan Oulussa vuonna 1683. Viroon viittaavan sukunimen alkuperää ei tiedetä, mutta todisteita suvun virolaisesta alkuperästä ei ainakaan ole löytynyt. Suku vaikutti alkuun Oulussa ja sen jälkeen Lapväärttissä, kunnes haarautui 1800-luvulla. Professori Jakob August Estlander aateloitiin vuonna 1879 ja introdusoitiin 1881 Suomen ritarihuoneelle aatelisena sukuna numero 254. Hänen veljensä, professori Carl Gustaf Estlander aateloitiin vuonna 1898 ja introdusoitiin aatelisena sukuna numero 274. Näistä kahdesta aatelisesta haarasta ensin mainittu sammui miehenpuolelta vuonna 1980 ja lopullisesti 1998, mutta jälkimmäinen on yhä elossa. Suvun toinen, aateliton päähaara on myös jo sammunut.


title: Estlander

text: Suvun numero 254 aatelisvaakuna on taiteilija Albert Edelfeltin suunnittelema. Suvun numero 274 vaakunan on suunnitellut Sigrid Granfelt.


title: Antero Halla

text: Antero Halla (taiteilijanimi Ansu; 22. kesäkuuta 1936 Oulu – 22. lokakuuta 2007 Helsinki) oli suomalainen pilapiirtäjä.


title: Antero Halla

text: Halla opiskeli Suomen Taideakatemian koulussa graafisella osastolla 1958–1962. Halla aloitti piirtäjänä Tekniikan Maailma -lehdessä sarjakuvalla "Lennu". Vuosina 1974–1976 hän julkaisi sivun tilaan taitettuja kuva-arvoituksenomaisia piirroksia Suomen Kuvalehdessä. Helsingin Sanomissa hän aloitti 1977. Halla piirsi sanattomia kuvia, joiden viesti välittyi vasta kun niitä pysähtyi tutkimaan tarkasti. Hallan piirroskokoelma "Go-go" (1979) valittiin Belgian kansainvälisillä pilapiirrosfestivaaleilla vuoden parhaaksi pilapiirroskirjaksi. Ansun kirjoja ja piirroksia on palkittu alan tapahtumissa lisäksi ainakin Saksassa, Japanissa ja Italiassa.


title: Antero Halla

text: Valtion taiteilijaeläke Hallalle myönnettiin 1997. Hän oli Kaustisen kamarimusiikkiviikon taiteilija vuonna 1989.


title: Vuoden 1734 laki

text: Vuoden 1734 laki on Ruotsissa vuonna 1734 säädetty yleinen laki eli kodifikaatio, johon koottiin kaikki tärkeimmät siviili-, rikos- ja prosessioikeudelliset säädökset. Sen säätäminen on edelleenkin viimeisin kerta, jolloin Ruotsissa tai siihen vielä tuolloin kuuluneessa Suomessa on suoritettu kaikkia näitä oikeusaloja koskeva lainsäädännön kokonaisuudistus. Alkuperäisestä laista on sekä Ruotsissa että Suomessa enää vain harvat osat voimassa, mutta se on kummassakin maassa vanhin vielä osittain voimassa oleva laki.


title: Vuoden 1734 laki

text: Sen jälkeen, kun vuoden 1734 valtiopäivät olivat hyväksyneet lain, kuningas Fredrik I päätti 23. tammikuuta 1736, että laki oli astuva voimaan saman vuoden syyskuun alussa. Se kumosi keskiajalla säädetyn kuningas Kristofferin maanlain ja kaupunkilain sekä syrjäytti 1600-luvun alusta oikeudessa sovelletun niin sanotun "Mooseksen lain" eli eräitä kohtia Raamatusta (katso Puhdasoppisuuden aika Suomessa). Laki oli lopputuloksena kattavasta oikeudellisesta uudistustyöstä, joka oli aloitettu jo Ruotsin suurvaltakaudella ja jota oli jatkettu Suuren Pohjan sodan jälkeen. Lain suomennos "Ruotzin waldacunnan laki" ilmestyi 1759, ja sen oli suomentanut Samuel Forseen. Suomennoksen kieli oli vanhanaikaista jo ilmestyessään, ja uusi suomennos saatiin vihdoin yli sata vuotta myöhemmin, 1865 Gustaf Cannelinin suomentamana.


title: Vuoden 1734 laki

text: Aikaisempien lakien tapaan vuoden 1734 laki jakautui pääosiin, joista käytettiin nimitystä kaari. Kaaria oli yhdeksän: naimiskaari, perintökaari, maakaari, rakennuskaari, kauppakaari, rikoskaari, rangaistuskaari, ulosottokaari ja oikeudenkäymiskaari.


title: Vuoden 1734 laki

text:
Vuonna 1809 Porvoon valtiopäivillä päätettiin, että laki oli oleva edelleen voimassa Suomen suuriruhtinaskunnassa.
Nykyisinkin laista ovat yhä voimassa sekä Suomessa että Ruotsissa jotkin kauppa- ja rakennuskaaren säännökset, jotka tosin yhteiskunnallisen kehityksen ja uudemman lainsäädännön vuoksi ovat jo jääneet vähämerkityksisiksi. Näistä kauppakaari tosin sisältää edelleenkin lukuisia alkuperäisiä pykäliä, jotka ovat tänäkin päivänä käytössä olevaa lainsäädäntöä. Suomessa myös oikeudenkäymiskaari on yhä voimassa alaa koskevien säännösten runkona, joskin melkein kaikki sen säännökset on vähitellen muutettu useissa osittaisuudistuksissa. Esimerkiksi käräjäoikeuksien perustaminen aikaisempien raastuvan- ja kihlakunnanoikeuksien tilalle vuonna 1993 merkitsi siihen varsin suuria muutoksia, mutta silloinkaan kaaren tilalle ei säädetty kokonaan uutta lakia, vaan muutettiin vain monet sen pykälät tai kokonaiset luvut toisin kuuluviksi. Alkuperäisistä säännöksistä oikeudenkäymiskaaressa on edelleenkin voimassa mm. tuomarinvalan kaavaa koskeva pykälä. Ruotsissa sitä vastoin säädettiin kokonaan uusi oikeudenkäymiskaari vuonna 1948.


title: Vuoden 1734 laki

text: Varsinkin Ruotsissa mutta jonkin verran Suomessakin on kaari (balk) -nimitystä myöhemminkin käytetty joidenkin keskeisten lakien nimissä. Nimityksellä ei ole erityistä juridista merkitystä, mutta sillä on haluttu ilmaista, että vaikka kysymys ei ole perustuslaista, on kyseessä merkitykseltään keskeinen laki, johon on koottu tiettyä oikeusalaa koskevat säännökset.


title: Vuoden 1734 laki

text:
Suomessa on nykyisin voimassa vuoden 1965 perintökaari (40/65) ja vuoden 1995 maakaari (140/95), jotka kumosivat samannimiset vuoden 1734 lain kaaret.
Muista kaarista naimiskaaren kumosi vuoden 1929 avioliittolaki (234/29), rikoskaaren sekä rangaistusten täytäntöönpanosta säätäneen rangaistuskaaren vuoden 1889 Suomen rikoslaki (39/1889) ja siihen liittynyt asetus rangaistusten täytäntöönpanosta (39A/1889) sekä ulosottokaaren vuoden 1895 ulosottolaki (37/1895). Ulosottolakia uudistettaessa vuonna 2007 uuden lain nimeksi tuli jälleen ulosottokaari (705/2007) .


title: Pastoraalitutkinnot

text: Alempi pastoraalitutkinto on Suomen evankelis-luterilaisessa kirkossa papin tai lehtorin suorittama tutkinto, jossa hän syventää teologian maisterin tutkinnossa hankkimaansa teologista tietämystä ja harjaantuu sen soveltamiseen käytännön seurakuntatyössä. Tutkinnon suorittamiseen kuluu aikaa papisvihkimyksen jälkeen keskimäärin 3–4 vuotta ja se suoritetaan seurakuntapapin työn rinnalla. Pastoraalitutkinnon (34 opintopistettä) suorittaminen on kelpoisuusvaatimuksena kappalaisen virkaan.


title: Pastoraalitutkinnot

text: Kirkkoherran virkaa hakevalta vaaditaan pastoraalitutkinnon lisäksi suoritettu seurakuntatyön johtamisen perustutkinto (6 opintopistettä). Kirkkoherran viran vastaaottamisen jälkeen uudelta kirkkoherralta edellytetään vähintään 20 opintopisteen laajuisten johtamistaidon jatko-opintojen suorittamista työn ohessa (Kirjo IIA: Johtaminen seurakunnassa).


title: Pastoraalitutkinnot

text: Ylemmän pastoraalitutkinnon (80 opintopistettä) suorittaminen on kelpoisuusvaatimuksena tuomiorovastin, hiippakuntadekaanin ja kenttäpiispan virkaan sekä pappisasessorin tehtävään. Niihin on käytännössä kelpoisuusehtona myös edellä kuvattujen johtamistaidon Kirjo IIA- tason jatko-opintojen suorittaminen.


title: Pastoraalitutkinnot

text: Opintojen lähijaksot pidetään osittain tuomiokapitulissa, osittain Kirkon koulutuskeskuksessa Järvenpäässä. Ulkomailla toimiville kirkon tai kirkollisten järjestöjen papeille järjestetään omia pastoraalikursseja. Ruotsinkielistä pastoraalikoulutusta järjestetään Lärkkullassa Karjaalla.


title: Porosuo

text: Porosuo on Sourunsalossa Iisalmessa sijaitseva kylä. Kylä sijaitsee 12 kilometriä Iisalmen eteläpuolelle Pielavedelle menevän tien varressa. Pohjoinen puoli alkaa Pielavedelle menevästä tiestä, noin 9 kilometriä Iisalmen keskustasta. Kylän eteläinen puoli päättyy Kotikylään.


title: Porosuo

text: Porosuo-nimen alkuperästä ei olla varmoja. Kylällä arvellaan olleen joskus poroja. Peltojen raivausten yhteydessä kaivettiin esille paljon hiiltyneitä puita. Alueella on riehunut joskus metsäpalo, joka poltti puut poroksi. Siitäkin olisi voitu johtaa paikan nimeksi Porosuo.


title: Porosuo

text: Asutus on syntynyt 1940-luvun lopussa ja 1950-luvun alussa veteraanien voimin. Monet tilat ovat olleet niin sanottuja kylmiä tiloja. Osa väestöstä on savolaisia ja osa Karjalan evakkoja, lähinnä Suistamon pitäjän alueelta. Suurin osa asukkaista saa toimeentulonsa muualta kuin maa- ja metsätaloudesta. Kylä on kytketty Iisalmen vesijohtojärjeltelmään. Jätevedet johdetaan isalmen jätehuoltojärjestelmään.


title: Porosuo

text: Siellä sijaitsee Kakkisenlampi.


title: A6

text: A6 voi tarkoittaa ainakin seuraavia asioita:


title: A7

text: A7 voi tarkoittaa ainakin seuraavia asioita:


title: A8

text: A8 voi tarkoittaa ainakin seuraavia asioita:


title: B5

text: B5 tarkoittaa seuraavia asioita:


title: C3

text: C3 tai C-3 voi tarkoittaa jotakin seuraavista:


title: The Church

text: The Church on vuonna 1980 Sydneyssä perustettu australialainen rockyhtye. Se yhdistettiin alun perin uuteen aaltoon ja 1980-luvun alkupuoliskon neopsykedeeliseen musiikkiin, mutta sen tyyli alkoi myöhemmin lähestyä progressiivista rockia pitkine ja monimutkaisine instrumentaali- ja kitaraosuuksineen.


title: The Church

text: The Churchin debyyttialbumilla "Of Skins and Heart" (1981) oli yhtyeen ensimmäinen radiohitti Australiassa: "The Unguarded Moment". Debyyttiä seurasivat vuonna 1982 albumi "The Blurred Crusade" ja vuonna 1983 "Seance" sekä EP:t "Persia" ja "Remote Luxury". Menestys kotimaassa herätti kiinnostuksen maailmalla ja Warner Bros. julkaisi The Churchin "Heydayn" Yhdysvalloissa vuonna 1986. Tämän jälkeen yhtye siirtyi Arista-merkille, jolla ilmestyi vuonna 1988 heidän toistaiseksi kaupallisesti ja taiteellisesti menestynein albuminsa "Starfish". Se sisälsi Yhdysvalloissa Top40-listalle nousseen singlen "Under the Milky Way".


title: The Church

text: The Church ei kuitenkaan kyennyt pitkäaikaiseen menestykseen ja kävi läpi useita miehistönvaihdoksia 1990-luvulla. 2000-luvulla kokoonpanoksi on vakiintunut kolme alkuperäisjäsentä ja rumpali Tim Powles.


title: The Church

text: The Churchin kokoonpano on vaihtunut useasti vuosien aikana. Steve Kilbey, Marty Willson-Piper ja Peter Koppes ovat olleet mukana lähes aina lukuun ottamatta Koppesin lyhyttä poissaoloa 1990-luvun puolivälissä.


title: Venstre (Tanska)

text: Venstre, Danmarks Liberale Parti on tanskalainen keskusta-oikeistolainen liberaalipuolue. Venstre on Liberal International -järjestön jäsen ja Euroopan liberaalidemokraattisen puolueen (ALDE) jäsen Euroopan parlamentissa. Puoluetta on johtanut Lars Løkke Rasmussen vuodesta 2009.


title: Venstre (Tanska)

text: Venstre () perustettiin 1870 nimellä "Det Forenede Venstre" (). Puolue on Tanskan vanhin, ja lukeutuu nimestään huolimatta oikeistolaiseksi. Vuosina 1895–1910 puolue tunnettiin nimellä "Venstrereformpartiet" ().


title: Venstre (Tanska)

text: Ennen ensimmäistä demokraattisesti valittua parlamenttia vuonna 1901 Venstren politiikka keskittyi kahteen pääasiaan: puolue ajoi parlamentaarista demokratiaa ja yleistä äänioikeutta. Parlamentaarinen demokratia otettiinkin Tanskassa käyttöön vuonna 1901 ja naisille myönnettiin äänioikeus vuonna 1915.


title: Venstre (Tanska)

text: Joukko kansanedustajia erosi vuonna 1905 Venstrestä muodostaen Radikaali Venstre -ryhmittymän, joka sijoittuu poliittisesti Venstren vasemmalle, mutta sosiaalidemokraattien oikealle puolelle.


title: Venstre (Tanska)

text: Perinteisesti Venstre on tukenut vapaakauppaa ja maanviljelijöiden oikeuksia. Alkuaikoinaan puolue ajoi voimakkaasti maareformia, ja sen kannatus on yhä suurta maaseutuväestön keskuudessa. Perinteisen maatalouselinkeinon taantuminen sai puolueen pyrkimään kaupunkeihin 1980-luvulta lähtien.


title: Venstre (Tanska)

text: Vuoden 2011 kansankäräjävaaleissa Venstre sai 26,7 prosenttia äänistä ja 47 paikkaa 179:stä maan parlamenttiin. Puolue säilyi Tanskan suurimpana, mutta sen johtaman sinisen blokin huono vaalitulos lopetti keskusta-oikeiston kymmenen vuoden valtakauden ja Venstre joutui pääoppositiopuolueeksi.


title: Venstre (Tanska)

text: Vuoden 2015 vaaleissa Venstre sai 19,5 prosenttia äänistä ja 34 paikkaa pudoten kolmanneksi suurimmaksi puolueeksi. Samalla sininen blokki sai kuitenkin niukan enemmistön kansankäräjille, ja Venstre muodosti yksinään vähemmistöhallituksen.


title: Roch-Ambroise Cucurron Sicard

text: Roch-Ambroise Cucurron Sicard tuli Bordeaux'n kuurojen ("kuuromykkien") koulun johtajaksi vuonna 1780, ja vuonna 1789, abbé de l'Épéen kuoleman jälkeen, hänet nimitettiin Pariisin koulun johtajaksi. Hän nimitti Jean-Marc Gaspard Itard'n 1774–1838 ensimmäiseksi koululääkäriksi, jonka tehtävänä oli valvoa koulun oppilaiden terveyttä.


title: Roch-Ambroise Cucurron Sicard

text: Vuodesta 1795 lähtien hän toimi Pariisin normaalikoulussa professorina, jossa tehtävässä ollessaan hän kirjoitti ensimmäisen oppikirjansa. Hän toimi jäsenenä seurassa, jonka tarkoituksena oli taistella ateismia ja "tieteiden tasavaltaa" vastaan.


title: Roch-Ambroise Cucurron Sicard

text: Vallankumouksen pyörteissä hänet uhattiin pidättää 4. syyskuuta 1797 eli vallankumouksen kalenterin mukaan "18. fructidor vuonna V". Hänen onnistui kuitenkin kätkeytyä aina 9. marraskuuta 1799 eli "18. brumaire vuonna VIII", saakka.


title: Roch-Ambroise Cucurron Sicard

text: Hänet oli valittu Ranskan instituutin jäseneksi jo vuonna 1795, ja Ranskan akatemian jäsen hänestä tuli vuonna 1803.


title: Sosiaalidemokraatit (Tanska)

text: Sosiaalidemokraatit ( tai "Socialdemokratiet") on vuonna 1871 perustettu tanskalainen sosiaalidemokraattinen puolue. Sosiaalidemokraattien puheenjohtajana on toiminut kesäkuusta 2015 lähtien Mette Frederiksen.


title: Sosiaalidemokraatit (Tanska)

text: Sosiaalidemokraattien vaikutus Tanskan politiikkaan on ollut muiden Pohjoismaiden tapaan merkittävä. Ensimmäiset sosiaalidemokraatit valittiin kansankäräjille vuonna 1884. Thorvald Stauningista tuli Tanskan ensimmäinen sosiaalidemokraatteja edustanut pääministeri vuonna 1924.


title: Sosiaalidemokraatit (Tanska)

text: Sosiaalidemokraatit on ollut toisen maailmansodan jälkeen pääasiassa maan suosituin puolue. Ensimmäisen kerran sosiaalidemokraatit jäi hallitusvastuusta 2001 liberaalin Venstren noustessa johtoon. Vuoden 2007 vaaleissa puolue sai 25,5 % äänistä ja kansankäräjille 45 paikkaa 179:stä.


title: Sosiaalidemokraatit (Tanska)

text: Vuoden 2011 vaaleissa puolue sai 44 paikkaa. Sosiaalidemokraatit ei noussut kansankäräjien suurimmaksi, mutta puolueen johtaman vasemmistoblokin hyvä vaalitulos nosti sosiaalidemokraattien puheenjohtajana toimineen Helle Thorning-Schmidtin Tanskan ensimmäiseksi naispääministeriksi. Thorning-Schmidt oli myös ensimmäinen nainen sosiaalidemokraattien johdossa.